Bukedde Online - Nnyina w'omukubi w'ebikonde eyabula alaajanidde Gavumenti\nNnyina w'omukubi w'ebikonde eyabula alaajanidde Gavumenti\nMakanga eyafiira mu loogi e Kyengera, ssente...\nPoliisi y’e Kajjansi: Abakuumaddembe bafuuka...\nSula Segawa (light) ne Atanus Mugerwa (bantam) be bamu ku baggunzi beng'uumi abaakiirira Uganda mu mpaka za 'Eindhoven Boxing Cup' mu Budaaki wakati wa May 13-16 ne bawangula emidaali ebiri; ogwa zaabu ne feeza. Okuva olwo tebakomangawo nga baasooka kutegeeza nti tebalina ssente zibakomyawo tebazirina.\nNalugo ne muzzukulu we\nFRED KISEKKA yatuukiridde maama wa Segawa n'amunnyonnyola bw'ali okuva mutabani we lwe yagenda Nze Margaret Nalugo, eza nze nzaala Sula Ssegawa nga mbeera Kasubi, Katale Zooni mu ggombolola y'e Lubaga.\nSegawa yantuukirira n'antegeeza nga bwali omu ku baalondeddwa ekibiina ekitwala ebikonde mu ggwanga (UBF) okwetaba mu mpaka zino, wabula nga talina ssente zimutwala, sso nga yali ayagala nnyo okugenda ataangaaze omukisa gw'okwetaba mu mizannyo gya Olympics e Brazil.\nOlwokuba nti ebiseera ebisinga nze mbadde mwefubako, saakigaana wadde nga ssente zaali tezaaliwo.\nNg'omuzadde ate omutetekanya, nnagenda mu bizinensi yange ey'engoye mu Kiyembe ne nzigyayo ku ssente, ate endala n'enziggya mu nnyumba z'abapangisa baze ze yandekera e Kasubi.\nNnaweza doola 1,000 (eza wano 3,350,000/-) kwe nagatta 600,000/- ezaampeebwa Musa Batantu, bwe bakuba ebikonde ne Ssegawa.\nSsegawa (ku kkono) ne Mugerwa.\nSula yangambako nti tagenda kuddirawo ng'empaka zaakaggwa kuba yalina okumalayo omwezi ng'atendekebwa okwetegekera akakung'uta ka Olympics e Baku mu Azerbaijan wabula oluvannyuma yantegeeza nti teyasobola kugenda kuba ssente UBF ze yalina okubawa zaabula.\nKino kyammenya omutima kuba bwe nnawaayo ezimutwala nnalowooza nti ezaali zisigadde UBF tejja kulemererwa kuzitoola. Kati buli lukya mukyala we gwe yaleka ng'ali lubuto asiiba amumbuuza kuba nze nnakola ku by'okugenda kwa bba.\nWabula nange sirina kyakumuddamu, kyokka nga yeetaaga obuyambi (mukazi wa Ssegawa yagaanyi okwogera ne Bukedde). Nsaba gwekikwatako yenna oba Gavumenti, bannyambe bakomyewo mutabani wange.\nUBF ky'egamba: Omwogezi wa UBF, Fred Kavuma, yagambye nti kaweefube gwe baakola okukomyawo Segawa ne Mugerwa yagwa butaka oluvannyuma lw'okudduka we baalina okubaggya.\n"Twakola ekisoboka okubakomyawo wabula ne tulemererwa, bwe twakizuula nti we twalina okubaggya baddukayo," Kavuma bw'annyonnyola, n'agattako nti kino kitegeeza nti baali tebaagala kudda.\nMu mpaka ze beetabamu e Budaaki, Mugerwa yawangula omudaali ogwa zaabu mu buzito bwa 'bantam' ate Ssegawa n'awangula ogwa feeza mu buzito bwa 'light'. Ye Andaman Daku, eyakola ku kubasuza n'okubayamba okutendekebwa mu jiimu ye eya 'Anda Boxing Club' esangibwa e Budaaki, yagambye tamanyi gye bali kuba oluvannyuma buli omu yakwata makubo ge.\nNCS kw'esibidde: Akakiiko akavunaanyizibwa ku mizannyo mu ggwanga aka NCS, gye buvuddeko kaategeeza nti si be bavunaanyizibwa ku kukomyawo abazannyi bano kubanga empaka ze beetabamu tebaazimanyako, zaali zituukiriza bigendererwa bya UBF.\nNCS egamba nti yakoma ku kubatwala Cameroon mu z'okusunsulamu kw'abaali bagenda mu Olympics.\nAbeebikonde abalala abaalemera ebweru w'eggwanga mu ngeri ng'eyo Kassim Ouma; Mu 1998 yagenda mu Amerika okwetaba mu mpaka za 'World Military Games' ezaali mu kibuga Atlanta, era okuva okuva olwo teyakomawo.\nSharif Bogere; Yaduumira ttiimu y'eggwanga eya Bombers mu 2007, okukiikirira Uganda mu mpaka za 'World Amatuer Boxing Championship ezaali e Las Vegas mu Amerika era teyakomawo.\nJackson Asiku; Vicky Byarugaba, omu ku batendesi ba Bombers eyagenda nga maneja wa ttiimu mu mizannyo gya Olympics mu 2000 e Sydney mu Australia, agamba nti Asiku yadduka oluvannyuma lw'okuwangulwa era teyaddamu Sam Rukundo; Rukundo yali ku ttiimu ya Bombers eyeetaba mu Olympics mu 2004 mu kibuga Athens ekya Buyonaani wabula ye, Brian Mayanja ne Jolly Katongole kati omugenzi badduka ku ttiimu eno oluvannyuma lw'okuwandulwamu mu mpaka zino.\nWabula oluvannyuma yakomawo era omwaka guno yalondeddwa ku butendesi bwa Bombers. Phillip Adyak;Okuva lwe yeegatta ku kiraabu ya UPDF ng'ava e Mbale mu 1996, Adyak y'omu ku bakubi beebikonde amagye ge gakyasinze okwenyumirizaamu era yali mpajiruwaga ku ttiimu ya Bombers ey'emyaka gya 2000.\nWabula naye yadduka ku ttiimu eyali yeetabye mu mpaka za 'World Amatuer Boxing Championship' ezaali e Chicago mu America mu 2007. Abalala ye; Andaman Daku, Eddy Akora, Martin Mubiru, Kenetth Odeke, Dennis Mwanje, Sadat Tebazalwa ne Ronald Serugo.\nNasser Bukenya, Fazil Juma Kaggwa ne Willy Kyakonye nabo beetaba mu mpaka za 'Eindhoven Cup' mu Budaaki era olwawedde tebazzeemu kulabikako.\nAbeebikonde bazzeemu okutabuka: Bayomba!\nAbeebikonde bayigga nsimbi


Omusajja asibiddwa emyaka 16 lwakutta mukazi we - Radio Simba, The Best Luganda Station in the World !\nOmusajja asibiddwa emyaka 16 lwakutta mukazi we\nKkooti enkulu e Rukungiri esindise Akampurira mukomera amaleyo emyaka 16 lwakutta mukyala we.\nObed Akampurira omutuuze w’e Rutenda mu Kanungu District yasibiddwa oluvannyuma lw’okukiriza nti yatta Mukazi we Malicent nga akozesa ejjambiya mu 2016 mu maaso g’omulamuzi Moses Kazibwe.\nKigambibwa ono nga tanatta mukyala we yagezaako okwetta olw’obutabanguko mu maka. Bano baalina abaana basatu.\nOmuwanguzi wa Neeyimbirabyange ajaganya\nEkyuuma kya Cancer ekirala kituuse mu Gwanga


Bukedde Online - Mundeke nzireyo mu kyalo banzigyeko omuzimu gw'obubbi\nOwa loole bamunyize ebitooliro n'awoloma\nMundeke nzireyo mu kyalo banzigyeko omuzimu gw’obubbi\nNsubuga n’ebintu bye yabbye ku poliisi e Kitebi\nKABWA kabbi kagumya mugongo. Omuvubuka William Nsubuga eyamenye enju ya muliraanwa we Nakibuuka n’abbamu TV ne DVD yeekalizza mu baserikale abaamukutte n’abasaba bamusonyiwe asooke adde mu kyalo bamugobeko omuzimu gw’obubbi.\nYagambye nti abapakasi abaali bakolera ewa jjajja we gye yakulira be baamuyigiriza obubbi. William Nsubuga omutuuze mu Zooni ya St. Anne e Kabowa ye yassizza abaserikale b’oku poliisi y’e Kitebi enseko.\nMu kwewozaako yagambye nti Landiroodi we abadde asussizza okumubanja ssente z’enju ng’ate n’omulimu gwe yali akola gwaggwaawo bwatyo n’asalawo okweyiiya okufuna ssente.\nYagguddwaako omusango gw’obubbi ku fayiro nnamba SD: 23/30/04/16 n’oluvannyuma bamutwale mu kkooti avunaanibwe.\nEndiga eyereeta awaka emuzaalidde ebyeru!


Bukedde Online - Raphael Magyezi bamulemesezza okwanja ekiteeso ky'okuggya ekkomo ku myaka gya Pulezidenti mu kakiiko k'ebyamateeka; Aweze obutakaddamu\nRaphael Magyezi bamulemesezza okwanja ekiteeso ky'okuggya ekkomo ku myaka gya Pulezidenti mu kakiiko k'ebyamateeka; Aweze obutakaddamu\nTulina okukazana okubezaawo obwa kabaka-Katikkiro...\nRaphael Magyezi ng'annyonnyola ebibadde mu kakiiko\nOMUBAKA Raphael Magyezi (Igara West)eyaleeta ekiteeso ky’okuggya ekkomo ku myaka gya pulezidenti aweze nga bwataggya kuddamu kugenda mu kakiiko ka Palamenti ake byamateeka olwa babaka baayogeddeko ng’abatalina mpisa nga bateesa.\nMagyezi eyatuuse mu kakiiko ku ssaawa 4:00 ez’oku makya, yakandaaliridde okutuusa ku ssaawa munaana ababaka bwe baabadde bamulemesezza okwanja ebbago lye tteeka gye bali eriruubirira okuggya ekkomo ku myaka gya pulezidenti.\nWadde Magyezi yamaze n’ayanja ebbago lye mu kakiiko, kyokka tebaamuganyizza kulyogerera nga bagamba nti teryayisiddwa mu makubo matuufu nga lyanjibwa mu Palamenti.\nSsentebe wa kakiiko Jacob Oboth yamulagidde okwetambulira n’amutegeeza nga bwalimuyita ng’amwetaaze oluvannyuma.\nAbabaka okubadde Ssemujju Nganda (Kira Munisipaali), Medard Seggona (Busiro East), Mathias Mpuuga (Masaka Munisipaali), Abdu Katuntu (Bugweri), Monicah Amoding (mukazi/Kumi) be basinze okutabukira.\nMagyezi bwamaze okufuluma ategeezezza nti ne bwe balimuyita olulala talidda. Yaweze ng’ensonga zino bwagenda okuzitwala ewa nampala wa Gavumenti, Ruth Nankabirwa amutegeeza ku busiwuufu bwe mpisa bwalabye obutakkirizika kuba obwedda buli mubaka kyasanga kyayogera nga tebawulira wadde ssentebe kyabagamba.


Bukedde Online - Kkooti y'e Masaka egobye omusango gwa Bukoto East\nAbazadde abakaayanira omwana basabye poliisi ebyava mu musaayi\nEyasibye omwana enkoba poliisi emunoonya\nKiboneka yasabye kkooti bw’egoba omusango, omuwaabi ereme kumukaka kuliyirira kyokka omulamuzi n’amulagira asasulire be yawaabira.\nFlorence Namayanja ng’ayogera n’abamawulire.\nKKOOTI e Masaka egobye omusango munnaNRM ,Dr Abdallah Nkoyooyo gwabadde yawaaba ng’ayagala okubala obululu bw’e ssaza lya Bukoto East kuddibwemu, ng’eno owa DP Florence Namayanja yawangula n’obululu 16,168 ku 15,775.\nOmulamuzi atwala kkooti ento e Masaka, Samuel Munobe yagobye omusango guno nga kino kiddiridde bapuliida ba Dr Nkoyooyo nga bakulembeddwa Richard Kiboneka okusaba kkooti egugobe nti bbo babadde babiggyeemu enta oluvannyuma lw’okukizuula nti ennaku ennya ezikkirizibwa mu mateeka okuwaaba zibadde zaayitako ate nga balaba ne kkooti ekola mu kasoobo.\nKooti yasoose kuyimirizibwa okumala esaawa nnamba oluvannyuma lwa puliida w’omuwaabi, Moses Kabega obutalabikako kyokka nga waliwo ekiwandiiko kyabadde yawadde oludda oluwawaabirwa nti yabadde takyetaaga kugenda mu maaso na musango guno.\nOluvannyuma lw’okugoba omusango, Nkoyooyo yategeezezza nti tamatidde nansalawo eno kuba ye yawaaba mu budde era ng’abadde asuubira kkooti okusalawo mu mazima wabula n’agamba nti okujulira waakusooka kwebuuza ku bannamateeka be.\nMunnaDP Florence Namayanja yategeezezza nti munne tabadde na bujulizi era ng’ekigendererwa kye kibadde kya kumwonoonera budde kyokka n'asiima ensalawo ya kkooti nti waakuliyirirwa ebyo byonna by’ataddemu mu musango guno.\nMUBS ne UCU balwanira ntikko mu gya Yunivasite


Bukedde Online - Omwami wange yanfera n'antundako ennyumba nakati nkyamwewuunya!!\nOmwami wange yanfera n'antundako ennyumba nakati nkyamwewuunya!!\nOw'e 75 eyalakibidde ku Bukedde ng'anoonya amasimu gamuyitiriddeko\nObadde okimanyi nti ensonyi ziyinza okukul...\nOmwami wange yanfera nakati nkyamwewuunya\nKITUUFU omukwano omungi guziba amaaso! Nze Rehemah Kyosaba, 37. Mbeera Nansana Wamala mu Kinyarwanda Zooni. Natuuka nga nfuna mwami wange, George mu 2007. Ono yansanga nnina ne poloti yange mwe nazimba ennyumba mwe mbeera. Twatandika okubeera naye ne mmuzaalamu abaana babiri.\nOluvannyuma yaleeta ekirowoozo tutunde we twali tubeera tupangise era ne tunoonya omuntu agulawo, anti George yali bbulooka wa ttaka. Oluvannyuma omusajja yaleeta ekirowoozo tutandike edduuka era ne tusonda ssente.\nNze naleeta 650,000/- ate baze n’aleeta 500,000/- era ne tulikola. Edduuka lyatambula bulungi era ssente bwe zaawera omusajja n’agamba ndeete ssente endala ze nali nkuηηaanyizza tugule poloti ne nzimuwa zonna.\nSsente ezo baze yazigulamu poloti kyokka aba yaakagigula ate n’ennyumba yange gye navaamu n’efunikako omuguzi era byonna ne mmwesiga nga y’abikola n’engeri nze gye saasoma ate nga nali mmwagala.\nEnnyumba yange yagitunda obukadde bubiri n’ekitundu. Teebereza poloti eyali e Nansana mu mwaka gwa 2011! Kirabika ssente zaali nnyingi naye nze yaηηamba ezo. Saasooka kufaayo olw’omukwano omungi gwe yandaganga.\nBwe yamala ate ne tutandika okuzimba mu poloti gye twagula ate ne tugulayo ne poloti endala mu ssente ze nkola wabula nga naye agattako entonotono. Ennyumba gye twali tuzimba bwe yaggwa, n’aηηamba ngiyingire era edduuka ne ndizza omwo.\nEbintu byasooka ne bitambula bulungi nga ndi mu nnyumba yange empya era nga nkolera ddala bulungi. Namugamba aleete ne nnyazaala wange tutandike okubeera naye ye n’aleeta baganda be era ne mbeera nabo nga tetulina buzibu.\nOluvannyuma omusajja ekyamutabula saakitegeera. Yakeera ku makya n’aηηamba nti takyayagala kundaba mu nnyumba ye alina omukyala omulala gwe yawasa gw’ayagala okuleeta. Yampa kapoloti ke yali aguze mu lutobazzi nga mulimu akayumba mwe mba nzira n’abaana bange era n’ansibirako obwange bwonna.\nNagenda okutuuka ku kayumba nga toyinza kukasulamu nga konna kagenda kugwamu. Waliwo omu ku bakyala eyakkirizza okunsuzaako nga naguno gwaka y’akyansuza ng’akayumba ke yampa mwe ntundira omunaanansi n’amazzi.\nNasalawo okuloopa omusajja mu kkooti e Nabweru ew’omulamuzi Perry Muhumuza naye eno nayo bantambuza ne nkoowa. Nneeyongerayo mu Kkooti Enkulu eyawandiikira omulamuzi w’e Nabweru akole ku nsonga zange. Omulamuzi yaηηamba nti omusango baagusala ne bandagira okubeera mu nnyumba omusajja gye yampa kubanga terina buzibu bwonna.\nWadde abaana baabanzigyako ne babawa muggya wange naye nzikirizibwa okugenda ne mbalabako naye si kubeera nabo. Kinnuma obutaba na baana bange!\nN’ekirala simanyi ani anannyamba omukazi ave mu nnyumba yange kubanga ssente ze nakolanga mu dduuka ne ze yatunda mu poloti yange ze yakozesa okuzimba ennyumba kati mwe yeeyagalira kyokka nze bansuza busuza\nKkooti y'Obusiraamu emusingisizza omusango gw'okubba ebintu bya bamulekwa\nEngeri y'okwongera ebirungo mu sitayiro ya "missionary"\nKaazimbirwa bakyala mu 1954, kati ensowera zikawambye!


Amawulire | Dembe FM 90.4 - Part 1157\nAbasomesa e Kyambogo balemeddeko\nOlukiiko wakati w’abasomesa be Kyambogo n’akakiiko akafuzi lwabuse ngatewali kikyuuse. Bano balemereddwa okutuuka ku kukkaanya kwonna era nga bakuddamu okusisinkana olunaku lw’enkya Olukiiko luno lubadde lugendereddwamu kufuna kyakuddamu ku nsonga ezaaviirako abasomesa okussa wansi ebikola kati nnaku 8 ng’abayizi tebasoma. Mu lukiiko luno abasomesa bakiremeddeko […]\nOkubala abantu kwa mwaka gujja\nGavumenti yakukozesa abantu abasoba mu kanaana okubala abantu mu ddimu eritandika omwaka ogujja Akulira ekitongole ekikola ku by’emiwendo Ben Mugyereza, agamba nti okuwandiisa abantu abakola okukola ku kuwandiisa abalala nakwo kwakutandika omwaka ogujja nga kuva ku mutendera gwa disitulikiti Ng’ayogerako eri bannamawulire , Mugyereza agambye […]\nAbe kasokoso bagenze mu kkooti\nAbatuuze be Kasokoso enkayaana z’ettaka lyaabwe bazitutte mu kooti Ssentebe w’ekyaalo , David Mugalya agamba nti bataddewo ekibinja kya bannamateeka 20 okuyamba abatuuze okutaasa ettaka lyaabwe okuva mu mikono gy’ekitongole kya National housing corporation. Abatuuze bawakanya eby’okubasengula nga bagamba nti ettaka lyaabwe era tebalina gyebalaga. […]\nPoliisi ekutte omusajja abadde afera abagula ettaka. Ono aliko gweyabbyeeko obukadde 110 nga yefuula nnanyini ttaka. Omwogezi wa poliisi mu kampala n’emiriraano Ibin Ssenkumbi agamba nti Moses Lule wakuvunaanibwa gwa kukozesa lukujjukukku okunyaga abantu. Mu ngeri yeemu era poliisi etandise okuwandiisa taxi okumalawo obubbi bw’omu […]\nKyambogo- Muddeeyo musomese\nAbasomesa mu ttendekero lye Kyambogo balagiddwa okudda ku mirimu ku lw’okusatu luno awatali kwekwasa nsonga yonna. Kino kituukiddwaako ba memba ku kakiiko akatwala ettendekero abatudde olunaku lwaleero Bano era bakwasizza Prof Omolo Ndiege ebikola okuddayo ku mulimu gwe. Akulira akakiiko kano, Prof John Okedi agambye […]\nE Kyambogo, nnaku musanvu tebasoma\nKati ennaku 7 be ddu nga ettendekero lye Kyambogo liggale. Olwaleero abakulira ettendekero lino poliisi ne prof . Ndiege Omolo nga ono abasomesa bamusindikiriza okuva ku ttendekero lino basuubirwa okwetaba mu lukiiko bateese okulaba ng’abayizi baddamu okusoma. Bano basooka kusisinkana lwa mukaaga kyokka nebatabaako webatuuka […]\nEbigezo by’ekibiina ky’omusanvu bitandise\nEbibuuzo by’ekibiina eky’omusanvu bitandise olunaku lwaleero. Abayizi abasoba mu mitwalo 58 beebasuubirwa okutuula ebigezo bino okwetoloola eggwanga. Abayizi bano bakedde mu kigezo kya okubala ate olweggulo bakole Eddiini. Ssabawandiisi w’ekibiina kya ekikola ku bigezo mu ggwanga ekya Uganda National Examinations board (UNEB) agamba nti baasindise […]\nOmuliro gukutte ebyuuma ya masanyalaze\nOmuliro gukutte ebyuuma ebibunya amasanyalaze mu bitundu bye Mulago n’emiriraano. Ebyuuma bino byebigaba amasanyalaze eri abe Kwempe, Nakulabye ne bizingiramu ne Kololo kko n’ebitundu ebirala. Akulira ekifo kino, Hassan Hussein omuliro agutadde ku masanyalaze agaafunye obuzibu ku ddwaliro lya ba muzibe e Mulago Obuzibu buno […]\nKatikkiro kikakasiddwa wakukyaalira palamenti\nSpiika wa palamenti Omukyala Rebecca Kadaga akakasizza nti Katikkiro wa Buganda ow’ekitiibwa Charles Peter Mayiga wakukyaala mu palamenti Kamalabyonna agenda kuba akulembeddemu omulimu gw’okusonda ensimbi z’amasiro ge Kasubi ng’omulimu guno gugenda mu maaso okwetoloola ebitundu bya Buganda ebitali bimu. Akulira akabondo k’ababaka abava mu Buganda, […]\nEnsimbi z’amasiro endala zisondeddwa\nEnsimbi obukadde 6 zeezisondedwa olunaku olwaleero mu masiro e Kasubi. Ensimbi zino ziwereddwaayo abantu okuva mu kibuga kye Kalisizo, awamu n’abantu sekinoomu. Ate ebintu ebikalu omuli sementi ebitiiyo, obuuma obukebera ebibalirirwamu obukadde 4 byebiwereddwaayo, Ye Katikiro wa Buganda Charles Peter Mayiga asabye abantu bas Ssabasajja […]


Bukedde Online - Abanene 5 bavudde ewa Bugingo ne beegatta ku Teddy\nEnsonga lwaki Museveni yakyusizza baminisita...\nEbyawalirizza Mbabazi okudda ewa Museveni...\nABANENE bataano ababadde mu kkanisa ya Bugingo, beegasse ku Teddy mu kkanisa empya gy’atongozza ne battottola ebyabawalirizza okusala eddiiro.\nAbaayabulidde Paasita Aloysius Bugingo kuliko; Charity Agaba, Charles Kyomu, Adams Kakuba, Susan Nabukenya ne Rosemary Komugisha era nga bonna babadde n’obuvunaanyizibwa obwabaweebwa mu Kkanisa ya Bugingo eya House of Prayer Ministries International e Makerere – Kikoni.\nBaagambye nti babadde tebasobola kugumiikiriza bikolwa bya Bugingo ebitassa kitiibwa mu bufumbo Obutukuvu era ebiwagira obwenzi mu nnyumba ya Mukama; ne bagattako nti kibadde kibakuba ensonyi okuwulira Omusumba waabwe nga by’abuulira ate ye si by’akola.\nBaasinzidde ku Hotel Triangle mu Kampala ku Lwomukaaga, Teddy Naluswa mukazi wa Bugingo ow’empeta bwe yabadde atongoza ekkanisa ye empya gye yatuumye “Word of Salvation Ministries International”.\nEntabwe yava ku Bugingo kufunayo muwala mulala, Susan Makula Nantaba era n’ava ne mu maka gaabwe ne Teddy agali ku lw’e Ntebe, n’agugumula kalina e Wakiso mw’ategeka okubeera ne Makula.\nRosemary Komugisha: Y’omu ku babadde bavunaanyizibwa ku byensimbi mu Kkanisa ya Bugingo era yagambye nti nga January 1, 2020 lwe yasazeewo okuva ewa Bugingo yeegatte ku Teddy; era yattottodde bw’ati:\nEmbeera bwe yatabuka nga alaga nti akooye Teddy ne tumutuuza wabula yatuvuma buvumi n’atusaba oba tuva ku kkanisa ye tuveemu.\nYateekawo ehhombo nti Teri agaana ayingira era teri agaana afuluma. Nnasooka ne ngumirayo nga bwe nsaba Mukama atuvvuunuse ebizibu bino. Teddy ne bw’aba yamusobya, naye alina okusonyiwa kubanga y’enjiri gy’abuulira naye kati emyaka gigenda mu 4 alaga nti tasonyiwa. Tetukyamulabira mu kifaananyi kya Musumba wabula tulaba omuntu akola ebimusanyusa mu nsi nga tafuddeeyo ku ggulu.\nNnasooka okumanya Bugingo nga tukyakuba amasimu ku leediyo ya Impact FM (eya Joseph Serwadda) era ne tumulonda okuba Ssentebe waffe mu kibiina kya Impact Fans Club olw’okuba yali akuba nnyo amasimu.\nYatandika okuweereza ewa Sserwadda gye yava n’atutegeeza nti Katonda yaleese amawulire amalungi agenda kuggulawo ekkanisa. Twasanyuka era ne tumusaba tuweereze naye kuba yali musajja ayagala ennyo Katonda.\nTwatandika obuweereza mu ssanyu era abagoberezi bangi ne bajja. We baafunira obutakkaanya ne Teddy, nze saabimanya wabula olunaku lwakya ne wabaawo munnange ahhamba nti Paasita yafunye omuwala gw’ayagala.\nKino kyankanga ne ntuukirira Bugingo ne mmusaba okumusisinkana tubeeko bye twogera. Bwe nnamusisinkana ne mugamba nti, “Paasita nnawulidde nti olina omuwala gw’oyagala”! Kyankuba entiisa, bwe yanziramu nti, “Bye wawulidde bituufu.” Waayita akaseera katono n’atandika okusinziira ku katuuti okuvuma Teddy n’okumukonjera nga bwe yeekobaanye ne bawala be babbe ettaka ly’Ekkanisa, naye ng’ekimukozesa ekyo kukyayisa Teddy mu bagoberezi, afuule omuwala gwe yafuna omuganzi – kye nnalaba nga tekiriimu Katonda.\nMbadde mukadde wa kkanisa ya Bugingo era ffe twatandika naye nga tulaba enjiri gy’abuulira eri ku musingi gwa Bayibuli; okutuusa ebintu lwe byakyuse omwaka oguwedde. Ebikolwa Bugingo bye yakola Teddy okuli obwenzi, obukyayi, okuvuma n’okukyusakyusa ebyawandiikibwa agguse by’aba ayagala okukola ng’omuntu; awo ffe abamu ne tulaba nga tetukyalina njiri ya ssuubi gye tufunayo. Mikwano gyange bangi be mbadde nsaba nabo ewa Bugingo baavaayo era Teddy okuggulawo ekkanisa kijja kuyamba bangi abakyakkiririza mu njiri eteriimu bunnanfuusi.\nNze ssaabawandiisi w’akatale ka Owino era mbadde mukadde wa kkanisa ewa Bugingo naye twetamwa Bugingo ekiseera ne kituuka nga byabuulira tulaba si bya Mukama naye bibye nga muntu.\nOkuvuma ekitonde ekikazi, okwanika eby’omu nju, okukola obwenzi mu lujjudde, twatuuka ne tulaba nga ffe tuswala ng’abakadde b’ekkanisa.\nOmuntu bwaba ng’abakubiriza okwagala abaagalwa bammwe ate ye n’asuulawo amaka ne yeenyigira mu bwenzi n’atuuka n’okukasuka empeta, ffe abamu kyatulaga nti takyali Musumba wabula awaluddwa ebikolwa bya sitaani era nze bwe nnabiraba ne bannange ne tusalawo okwabulira ekkanisa ye.\nNg’abakadde b’ekkanisa, twafunanga lipoota nti buli ayogera ku Susan Makula, oyo nga Bugingo amugoba ne twewuunya\nNange nnali mukadde wa kkanisa ya Bugingo ate Teddy mwannyinaze naye mu kusooka Bugingo namwagala ng’omuntu wabula saamanya nti gye nkomye okumwagala ate gye nnaakoma okumukyawa. Bye yakola teyaswala yekka wabula naffe Abalokole twaswaliramu.\nBino we byabererawo nnayita abakadde b’ekkanisa bonna ne tubaako bye tuteesa ku mbeera eno, wabula mba nfuluma Hotel Bugingo n’ankubira essimu n’angamba nti “Oli mukadde w’ekkanisa naye amaka gange geesonyiwe, kola ebikukwatako.” Mu bbanga ttono nnali nvuddeyo.\nJessica Kayanja nga ye yalungamya ennyo Teddy mu kiseera ekizibu kye yali ayitamu, bwe yabadde ayogera yagambye bwati. “Nkwebaza okuba ng’oyimiridde n’ogamba nti sijja kunoba wadde munno yanoba, nogamba nti sijja kwenda, wano munno yayenda, nogamba nti sijja kulekawo baana wadde munno yabalekawo, n’ogamba nti sijja kwogera bya munju wadde munno yabyogera. Bino biraze obumalirivu bw’olina ng’omukyala atya Katonda era Mukama waakukukolera eby’Obutukuvu.” bwe yayongeddeko.\nTEDDY AKOLOKOSE BBA\nTeddy yayogeredde wakati mu mizira nga yasoose kwebaza Katonda amuwaniridde mu buzibu bw’ayitamu era ne yeebaza abamubeereddewo. Oluvannyuma yakyukidde Bugingo n’agamba nti: Lwaki olimbira mu njiri ng’ate by’okola bya buyaaye, olwo oba osumba biki? Okukola obwenzi kye kimu ku Katonda bye yakutuma? okukola mu buweereza?


התגלות 20 HHH – Okubikkulirwa 20 LCB | Biblica\nהתגלות 20 HHH – Okubikkulirwa 20 LCB\n120:1 a Kub 10:1 b Kub 1:18Awo ne ndaba malayika ng’akka okuva mu ggulu ng’alina ekisumuluzo eky’obunnya obutakoma era ng’alina olujegere oluzito mu mukono gwe. 220:2 a Kub 12:9 b 2Pe 2:4N’akwata ogusota guli ogw’edda, ye Setaani, n’agusiba mu lujegere gumale emyaka lukumi, 320:3 a Dan 6:17 b Kub 12:9n’agusuula mu bunnya obutakoma era n’agusibiramu n’ateekako n’envumbo guleme kulimbalimba mawanga nate okutuusa ng’emyaka olukumi giweddeko. Bwe giriggwaako, Setaani ng’asumululwa okumala akaseera katono.\n420:4 a Dan 7:9 b Kub 6:9 c Kub 13:12 d Kub 13:16Awo ne ndaba entebe ez’obwakabaka nga zituuliddwako abaaweebwa obuyinza okusala emisango. Ne ndaba emyoyo gy’abo abaatemebwako emitwe olw’okunywerera ku Yesu ne ku kigambo kya Katonda, era abataasinza kisolo ekikambwe wadde ekifaananyi kyakyo era abatakkiriza kabonero kaakyo mu byenyi byabwe oba ku mikono gyabwe. Abantu abo ne balamuka era ne bafugira wamu ne Kristo okumala emyaka lukumi. 520:5 Luk 14:14Naye abafu abalala tebaazuukira okutuusa ng’emyaka olukumi giweddeko. Kuno kwe kuzuukira okusooka. 620:6 a Kub 14:13 b Kub 2:11 c Kub 1:6 d nny 4Balina omukisa era batukuvu abalizuukirira mu kuzuukira okusooka. Kubanga okufa okwokubiri tekuliba na maanyi ku bo, balibeera bakabona ba Katonda ne Kristo era balifugira wamu ne Kristo okumala emyaka egyo olukumi.\n720:7 nny 2Awo emyaka olukumi bwe giriggwaako, Setaani aliteebwa okuva mu kkomera lye. 820:8 a nny 3, 10 b Ez 38:2; 39:1 c Kub 16:14 d Beb 11:12Alifuluma okulimbalimba Googi ne Magoogi, ge mawanga ag’omu nsonda ennya ez’ensi, era alikuŋŋaanya abantu ne baba eggye ery’okulwana eritasoboka na kubalika nga liri ng’omusenyu ogw’oku lubalama lw’ennyanja. 920:9 a Ez 38:9, 16 b Ez 38:22; 39:6Ne bambuka basale olusenyi olunene olw’ensi balyoke bazingize abatukuvu okuva ku buli luuyi lw’ekibuga ekyagalwa. Kyokka omuliro ne guva mu ggulu ne gubookya era ne gubamalawo. 1020:10 a Kub 19:20 b Kub 14:10, 11Awo Setaani eyabalimbalimba n’asuulibwa mu nnyanja ey’omuliro eyaka ne salufa, omuli ekisolo ne nnabbi ow’obulimba era banaabonyaabonyezebwanga emisana n’ekiro emirembe n’emirembe.\n1120:11 Kub 4:2Awo ne ndaba entebe ey’obwakabaka enjeru n’Oyo eyali agituddeko. Ensi n’ebbanga ne bidduka okuva mu maaso ge, naye nga tewali we biyinza kwekweka. 1220:12 a Dan 7:10 b Kub 3:5 c Yer 17:10; Mat 16:27; Kub 2:23Ne ndaba abafu abeekitiibwa n’abatali baakitiibwa nga bayimiridde mu maaso g’entebe ey’obwakabaka. Ebitabo ne bibikkulwa, n’ekitabo ekirala ky’ekitabo eky’obulamu ne kibikkulwa. Abafu ne basalirwa omusango okusinziira ku ebyo ebyali biwandiikiddwa mu bitabo ebyo, buli omu ng’ebikolwa bye bwe byali. 1320:13 a Kub 6:8 b Is 26:19Ennyanja zonna ne ziwaayo abafu abaali mu zo, n’okufa n’Amagombe nabyo ne biwaayo abafu abaabirimu. Buli omu n’asalirwa omusango, ng’ebikolwa bye bwe byali. 1420:14 1Ko 15:26Okufa n’Amagombe ne bisuulibwa mu nnyanja ey’omuliro, kuno kwe kufa okwokubiri. 1520:15 nny 12Era buli eyasangibwa ng’erinnya lye teriwandiikiddwa mu kitabo eky’obulamu, n’asuulibwa mu nnyanja ey’omuliro.\nLCB : Okubikkulirwa 20


Bukedde Online - Tanga Odoi agobye ebiwandiiko bya Watongola: 'Osobola kwesimbawo ku bwakansala na LC1'\nTanga Odoi agobye ebiwandiiko bya Watongola: 'Osobola kwesimbawo ku bwakansala na LC1'\nAlumirizza bba okutta omwana waabwe\nKagina ne Musisi bayitiddwa okunnyonnyola ...\nSsentebe w’akakiiko k’ebyokulonda mu NRM, Dr. Tanga Odoi awadde abadde omubaka wa Munisipaali y’e Kamuli, Hajjati Rehema Watongola amagezi yeesimbewo ku bifo ebitamwetaagisa buyigirize bwa siniya eyookuna n’omukaaga.\nDr. Tanga Odoi\nBYA ASHRAF KASIRYE\nAsobola okwesimbawo nga kkansala wa LC3 ne LC5 oba ssentebe wa LC 1.\nOdoi okwogera bino yasoose kulayira nga bw’atagenda kuwandiika Watongola wadde yagenze n’aggyayo empapula z’okuvuganya mu kamyufu ka NRM, n’amugamba asooke alage ebbaluwa ye eya Siniya eyookuna entuufu alyoke amuwandiike.\nOno yabadde alangirira nga bwe bakomezza okugaba empapula eri abaagala okuvuganya mu kukwatira NRM bbendera nga bajjuza ekifo ekibaddemu Watongola.\nYagambye nti abantu mwenda be baggyeeyo empapula era basuubirwa okuzizzaayo nga bamaze okuzijjuza ku Mmande n’Olwokubiri lwa wiiki ejja.\nHajjati Rehema Watongola\nOdoi yagambye nti ye talina buzibu ku Watongola, wabula yeewala kusuula NRM mu misango, ssinga wabaawo avaayo n’awawaabira ekibiina olw’okusimbawo omuntu atalina buyigirize.\n“Twamuwadde empapula, naye singa azikomyawo ng’ataddeko ebbaluwa ze yakozesa omulundi ogwasooka ng’ate kkooti yazisazzaamu nti njingirire, tetujja kumuwandiisa.\nBw’aba asobola addeyo asome osanga anaavuganya naawangula mu kisanja ekiddako,” Odoi bwe yagambye.\nKu bagyeewo empapula kwabaddeko eyali omubaka wa Bugabula South mu Disitulikiti ya Kamuli Dr. Asumani Kiyingi, ng’ono yagambye nti azze kutaasa kifo kya NRM kireme kutwalibwa baaludda luvuganya Gavumenti, kubanga abadde abasobola Watongola ayinza obuteesimbawo.\nOno yagambye nti ssinga Watongola ebibye bimala ne bigonjoolwa, ne bamukkiriza okuvuganya ajja muleka mu lwokaano.\nHajjat Rehema Watongola\nReal Madrid ekansizza omuzibizi wa FC Porto\nCatherine Kusasiira Olugendo lw'omukwano\nNkukyaye, onkuba otya n'oyanika emmaali yange?\nEyakwatidde mukazi we mu bwenzi bimusobedde: Poliisi egaanye okumuwa abaana\nAbayizi ba Kyambogo University bakyekalakaasa


RIP! Abalamazi bali mu maziga, emmotoka ya Toyota Harrier ekibakozeRIP! Abalamazi bali mu maziga, emmotoka ya Toyota Harrier ekibakoze\nRIP! Abalamazi bali mu maziga, emmotoka ya Toyota Harrier ekibakoze\nMay 31, 2022 | SK OMUZINNYI\nEkiyongobero kibuutikidde abalamazi, emmotoka bw’ekoonye omu ku banaabwe ne muttirawo emisana ga leero.\nJovita Tukahiirwa myaka 54 yattiddwa ng’atomeddwa emmotoka ekika kya Toyota Harrier namba UBH 186F ku luguudo lwe Kampala – Mbarara.\nOmugenzi, y’omu ku balamazi abasukka 40 abasimbudde okuva mu kigo kye Kitwe mu disitulikiti y’e Ntungamo, okwetaba ku bikujjuko by’okujjukira abajjulizi abattibwa nga 3, omwezi ogujja Ogwomukaaga mu disitulikiti y’e Wakiso.\nWabula wakati mu kutambula nga batuuse mu katawuni k’e Akagate, emmotoka emukubye n’emutirawo.\nWakati mu kulukusa amaziga, abalamazi bagamba nti munaabwe, abadde akulembeddemu okutambula era bw’ayabadde okusala ekkubo, emmotoka wemukubidde.\nOkusinzira kw’addumira Poliisi mu disitulikiti y’e Kiruhura, Joel Komaketch, ddereeva akoze akabenje akwattiddwa n’emmotoka etwaliddwa ku Poliisi yabwe.\nKomaketch mu ngeri y’emu alabudde abalamazi, obutamala gasala kkubo nga bangi ku bbo, bavudde mu byalo, tebategeera mbeera ya kibuga.\nAte Pasita Samuel Kalibbala, eyakwattiddwa sabiiti ewedde ku Lwokutaano nga 27, March, 2022 Poliisi y’e Mityana, aguddwako emisango gy’okukusa abantu omuli n’abaana abato.\nPasita Kalibbala yali anoonyezebwa kumpi sabiiti 2 ku misango gy’okubuzaawo abagoberezi abasukka mu 20 ab’ekkanisa ye.\nYakwatibwa n’abantu 12 ku kyalo Naama mu ggoombolola y’e Busimbi mu Monicipaali y’e Mityana.\nOkusinzira ku batuuze, Pasita Kalibbala, mukyala we, abaana ssaako n’abagoberezi, baali bageenda okuva ku kyalo Naama sabiiti ezigenda mu 2, ekyayongera okutiisa abantu nga n’amassimu gaabwe gagiddwako.\nPasita Kalibbala yali musajja musomesa wa pulayimale n’omukyala wabula basuulawo emirimu gyabwe, okudda mu kusumba endiga.\nRachael Kawala, omwogezi wa Poliisi mu bitundu bya Wamala omuli Mityana, agambye nti Pasita Kalibbala wadde aguddwako emisango gy’okukusa bantu omuli n’abaana abato, n’abantu bonna be yali yatwala bazuuliddwa.\nKawala agamba nti Poliisi eyungudde basajja baayo okwongera amaanyi mu kunoonyereza okuzuula ekituufu.\nEbirala ebifa mu ggwanga – https://www.youtube.com/watch?v=hvbNgOWztLI


Bukedde Online - Minisita ayimirizza mutabani wa Kirumira\nOmugagga Ham atutte Diamond Trust bank mu ...\nMINISITA wa Kampala Betty Amongi ayimirizza Gerald Kalungi mutabani w'omugagga Godfrey Kirumira okuzimba n'okukolera mu kaguudo akagatta ebizimbe eby'enjawulo ku Wilson Road w'akubye ebbaati.\nAkulira okutegekera ekibuga Moses Atwine yabadde awadde Kalungi olukusa okuzimba mu luguudo luno nti, alulinako ekyapa kyokka abakulembeze mu kitundu okuli; bakkansala, LC, abasuubuzi ne bannannyini bizimbe abalala ne baddukira ewa Amongi.\nAmongi ng'ayita mu tteeka nnamba 79 (2) erifuga Kampala, limuwa obuyinza okusazaamu ekintu kyonna ekiba kikoleddwa nga kinyigiriza abalala. Mu bbaluwa gye yawandiikidde Kalungi yawaddeko omuduumizi wa poliisi ya Kampala Metropolitan okutuuka LC1 etwala ekyalo kya William Street.\nAMONGI YAWADDE EBIRAGIRO BISATU1\nOlukusa olwaweereddwa akulira okutegekera ekibuga Moses Atwine lugenda kukosa abantu abalala.2 Okuyimiriza okuzimba n'enteekateeka zonna okukolerea mu kifo kino.3 Omubaka wa Pulezidenti ne poliisi okukakasa nti ekifo kibeeremu emirembe.\nOmuyambi wa minisita mu byobufuzi Edward Ssekabanja yategeezezza nti, minisita yabasindise mu kifo ekyo okukakasa okwemulugunya kw'abasuubuzi ne basanga nti, oluguudo luzibiddwa ng'ekitundu kikubiddwaako ebbaati.\nYagambye nti oluguudo olwo lugatta ebizimbe ebirala okuli n'amaduuka. Aba LC baasanyukidde ekiragiro kino ne bategeeza nti, baagala poliisi ebayambeko okukissa mu nkoa. Kalungi yategeezezza nti eryo ttaka lye alirinako n'ekyapa.\nAgambibwa okutta omwana we mukwate\nAlumiriza eddwaaliro obutafa ku mukaziwe n'avunda


Baabikutte December 20, 2018 oluvannyuma lw’okumala ebbanga nga banoonya ababiyingiza mu ggwanga. Byaggyiddwa mu nnyumba emu e Gayaza ku kyalo Gitta-Nabutaka.\nKigambibwa nti, ebizigo bino birimu ekirungo kya Hydroquinone ekirwaza kkookolo w’olususu. Okusinziira ku nsonda mu UNBS ne ISO, ebizigo bino kuliko ekika kya Clair Men, Coco Pulp ne Carol light byonna bikolebwa kkampuni ya Angel Cosmetics e Congo.\nBwebaabadde bakwata ebizigo bino, baakwatiddeko n’omusajja Peter Otim eyategeezezza nti, ye akuuma nnyumba wabula ebizigo bya Mikidadi Kwizera n’omusuubuzi w’omu Kikuubo Rehema Biryomumaisho naagamba nti bokisi 1,500 zaabadde zaatwaliddwa dda mu maduuka mu Kikuubo.\nBwebiva e Kasese ne Kanungu babituusiza Gayaza gyebalina sitoowa olwo nebiryoka bitambuzibwa mu maduuka mu Kampala n’eggwanga lyonna.\nHydroquinone kyekimu ku birungo ebikozesebwa mu kweyerusa kyokka Abangereza baakizuula nti, singa kiyitirira obungi, kiba kigenda kulwaza omuntu akikozesa kkookolo w’olususu.\n“Ebisigo bino twabikebera dda mu byuma byaffe ng’ekirungo kya Hydroquinone kingi nnyo naye nga tetumanyi babireeta mu ggwanga kubayimiriza.” Omukungu wa UNBS eyabadde mu kikwekweto bweyategeezezza.


Bukedde Online - Omusuubuzi w'embaawo attiddwa\nBesigye bamulagidde okweyanjula mu kkooti etaputa ssemateeka enkya\nOmukulembeze wa S. Korea alina bakomando a...\nJoseph Daglous eyattiddwa ababbi\nABASUUBUZI b'embaawo e Bwaise baguddemu ekiyongobero oluvannyuma lwa bannaabwe babiri okugwa mu babbi omu ne bamutta omulalal ne bamulekera ebisago eby'amaanyi oluvannyuma lw'ommukuba ennyondo n'asensebuka amannyo.\nEttemu lino liguddewo mukiro ekikeesezza olwaleero ku kyalo Lora mu disitulikiti ye Oyam Ddereeva w'emmotoka ebadde etwala embaawo Joseph Kabagambe bweyayimirizza emmotoka okufuka nebagwa mu babbi abaabakubye emiggo ne nnyondo era okukakkana nga Daglous Jjuuko attiddwa wabula nga Ddereeva Kabagambe yasimattuse okufa wadde nga yasigazza ebiwundu ebyamaanyi.\nBino byabadde ku kyalo Lora mu disitikiti ye Oyamu mukiro ekyakesezza olw’okusaatu duleeva Joseph Kabagambe 30 nga yasimatuuse bweyasibye emmotoka okufuuka ne bagwa mu nffo ya babbi ababakubye mizibu okutuusa nga kondakita we Dauglas Juuko bweyakubiddwa okutuuka okufa ne babba ssente ne cuuma ekisara embawo .\nKabagambe eyabadde avuga yasimattuse okuttibwa wadde ng'acapooca n'ebiwundu\nKabagambe eyabadde avuga emmotoka ey'ekika kya FUSO nnamba UAP 105R agamba nti nti bweyayimirizza emmotoka n'agenda okweyamba yagenze okudda yasanze omusajja nga yeekebejja emmotoka era bweyatuuse waali n'atandika okwogera mu luswahiri ekyaddiridde ku mukuba nnyondo ku mutwe wano weyajomye okutegeera era yagenze okudda engulu nga munne Daglous ettibwa mu bukambwe nga ssente zitwaliddwa wamu neccuuma ekisala embaawo.\nOkusinzira ku wo oluganda lwo omugenzi Ronald Mutebi agamba nti muganda we yakubiddwa nyo ekyamuviriddeko okufa nga bo bagenze okutuuka ku saawa nga 11 nga obudde bukya basanze mulambo wabula nga emmotoka ne mbaawo bili ku poliisi. Bano baguddewo omusango gw’o kugezaako okutta omuntu ku CRB 07/016 ku poliisi ye Lore mu Oyam disitikiti\nKenzo ayanukudde Rema ku by'okumugalabanja


Bukedde Online - Museveni agenda kussaawo poliisi erwanyisa okubba ebigezo\nMirundi ayagala kusisinkana Museveni amuloopere...\nGav't esazizzaamu ekyapa kya Minisita Kibuule...\nPULEZIDENTI Museveni ategeezezza nti gavumenti egenda kussaawo poliisi ey’enjawulo okulwanyisa omuze gw’okubba ebigezo n’agamba nti, ‘’ Mutuwagire tubakambuwalire kubanga bagenda kwonoona ensi yaffe.’’\nMuseveni ng'alambula ennimiro\nMuseveni era alabudde Bannayuganda okukomya omuze gw’okugabana ebintu by’abafu naddala ettaka n’agamba nti kigenda kwongera kubaavuwaza.\nN’asaba abantu okuva mu by’endowooza z’obujjajja badde ku by’omulembe n’agamba nti obwavu obuliwo mu Bannayuganda buvudde ku butamanya.\nEngeri y’okukyusa embeera eno (okuva mu y’obujjajja okudda ku y’omulembe) yategeezezza nti erina kuyitira mu kusoma, okukola emirimu egivaamu ensimbi nga ne bwe kuba kulima oba kulunda abantu balina kulowooza ku bya kuleeta ssente mu maka so ssi kulima bya kulya.\nBino Pulezidenti yabyogeredde ku ffaamu gy’asomesezZaako abantu ennima n’ennunda ey’omulembe esangibwa e Kawumu mu disitulikiti y’e Luwero.\nAYOGEDDE KU MUZE GW'OKUBBA EBIGEZO\nYagambye nti omuze gw’okubba ebigezo gwonoona eggwanga era gavumenti erowoozo ku by’okussawo poliisi ey’enjawulo okulwanyisa obubbi buno.\nYawadde eky’okulabirako nti ebyennyanja byali bigenda kusaanawo mu nnyanja olw’envuba embi okutuuka gavumenti lwe yassaawo eggye eribirwanyisa embeera n’edda mu nteeko.\nKu kugabana ebintu by’abafu yagambye nti omuze gugenda kwongera kibavuwaza n’awa eky’okulabirako nti abantu bazaala abaana bangi ne baleka ne bannamwandu ng’okugabana ebintu buli omu atwalako katono byonna be biggwaawo.\nKino yagambye nti kiba kitegeeza nti omulembe ogugenda okuddawo tegugenda kuba na ttaka, n’awa amagezi waakiri ettaka balikolerero ebigasiza awamu bagabane amagoba.\nASEKEREDDE ABAALI BAMUYEEYA KU BUCUPA\nYasekeredde abaali bamusekerera ng’ayigiriza abantu okufukirira ebirime nga beeyambisa obucupa bw’amazzi n’agamba kati atandise okukungula.\nKu kusima omusenyu mu nnyanja Nalubaale, Museveni yagambye nti Uganda esobola okutandika okukola giraasi okuva mu musenyu. Kyokka n’agamba nti teri ajja kuKkiriza kusima musenyu mu byondo ebyennyanja mwe bizaalira.\nAGUMIZZA ABANTU KU BUBBI BW'ETTAKA Ku bubbi bw’ettaka yasabye abantu okutwala okwemulugunya kwabwe eri akakiiko k’omulamuzi Bamugemereirwe n’agamba nti ne bw'anaaba ‘munene’ atya ajja kukolebwako.\nKu bbeeyi y’amafuta erinnya, Museveni yagambye nti kiva ku bbeeyi yaago kulinnya ku katale k’ensi yonna.\nAte ku bukuubagano bw’ebitongole by’okwerinda, Museveni yagambye nti abantu abirimu abakulu be balwanagana era ekyo kigenda kukoma teri ajja kukikiriza.\n" Abantu abo (abakulu) balina kulwanyisa mulabe so ssi kulwanagana," Museveni bw'agambye.


Bukedde Online - Mu nte emu mwe nfunye ekiraalo\nGonja afuuse zaabu mu Kyaggwe\nEngeri gy'olima ennyaanya ku musana n'ofun...\nKKAMPUNI ya Vision Group efulumya ne Bukedde ng’eri wamu n’ekitebe kya Budaaki mu Uganda, bbanka ya dfcu, kkampuni y’ennyonyi eya KLM n’ekola emmere y’ensolo eya Koudjis etandise okunoonya omulimi n’omulunzi asinga mu Uganda omwaka gwa 2019 wansi w’omulamwa ogugamba nti, obulimi nga bizinensi. Okuvuganya oweereza amannya go oba omulimi n’omulunzi gw’omanyi ku kitundu kyo ku 8338, Email, omulimiasinga@newvision. co.ug. Wandiika amannya g’omulimi, ekyalo kw’abeera, disitulikiti n’ennamba y’essimu. Leero HERBERT MUSOKE akuleetedde Henry Nsereko Nkokonyoole ng’akulaga ennunda y’ente ey’omulembe.\nNsereko ng’aliisa ente ze.\nOkulunda n'okulima nga bizinensi kikwetaagisa okubeera ku faamu yo ekiseera ekisinga kuba ssinga ogirekera abakozi ogenda kufi irwa byonna by'otaddemu. Nze Henry Nsereko Nkokonyoole, 70, nga ndi mulunzi era mulimi e Kaayanga mu Town Council y'e Kasangati mu Wakiso.\nNatandika ng'abasinga mu Uganda bwe bakola okufunayo bye bakola nga bwe bakyali ku mulimu ogubasasuza omusaala gw'omwezi olwo bye batandise ne babirekera abakozi. Nazaalibwa mu maka nga mulimu ente era ne nzaagala.\nBwe nakula ne ndaba nga naatera okuwummula omulimu gw'okutunda ebintu bya Gavumenti ku nnyondo ne nsalawo okutandika okulunda ente z'amata.\nNagenda ku Jesa Farm ey'omugenzi James Mulwana ne ngulayo ente ezaalina amawako bbiri buli emu ku 600,000/- mu 1997.\nZino zaabeeranga nte ezikaddiye, Mulwana ze yalondangamu okuguza abalunzi abaagala okulongoosa endyo ku faamu zaabwe n'abo abaagala okutandika okulunda ente z'amata era yatundanga za mawako wabula zabeeranga za kwesooka.\nEnte zino nazireeta nga seetegese kuba n'ennyumba mwe nzissa teyali ya mulembe, saabeerangawo ng'abakozi be bazirabirira ate nga zaali nzungu. Olw'obutafi ibwako bulungi, zaakwatibwa enkwa ezaazireetera omusujja ne zifa nga sirina wadde kye nzifunyeemu.\nKino kyampa ekyokuyiga nti omuntu yenna okufuna mu bulunzi oba obulimi nga bizinensi olina okubeera ku ddundiro lyo oba essamba yo kuba abakozi bakugamba nti bakoze ky'obalagidde oluusi nga tebalina wadde kye bakoze oba nga bakoze nga bwa balabye.\nNTANDIKA OKULUNDA KWA BIZINENSI\nOluvannyuma lw'okufi irizibwa kuno ne bye nayiga, natandika okutereka ssente mpolampola era oluvannyuma lw'okuwummula mu 1999, nagula ente endala emu nga nayo yali nzungu ku kakadde kamu n'emitwalo 20 okuva e Ntinda.\nEno gye nnatandika okulunda ne ngenda nga nyongera okunoonyereza ku ngeri y'okulongoosa olulyo n'endiisa okulaba nga nfuna amata agawera era mu kiseera kino ente zange bwe zibeera mu kiseera we zimpeera ennyo ekamibwa liita 30 olunaku.\nMu kiseera kino nnina ente 10 nga ku zino nkamako nnya ne zivaamu liita 60-70 kuba zinaatera okukamiza ate 3 ziri mawako era zinaatera okuzaala.\nOkubeera n'ente 10, nakisalawo busazi okwewala okubeera n'ente ennyingi eziyinza okunkaluubiriza okuliisa.Akatale k'amata Abalunzi b'ente z'amata mu Kasangati town council, twekolamu ekibiina ekiyitibwa Kasangati Dairy Cooperative Society nga nze muwanika waakyo. Tulina dayale e Kasangati fenna we tutwala amata gaffe okugatunda.\nKino nkikola nga ntunda ezikaddiye (eziwezezza enzaalo 5 n'okudda waggulu) ku bukadde busatu oba buna, ennyana kyokka nga zino nsinga kutunda za mawako eri ayagala ku bukadde buna oba butaano ate zo ennume nzitundirawo ne ku nnaku okutandikira ku 150,000/-.\nKu dayale eno, amata tugatunda 1,400/- buli liita nga ssente omulunzi y'asalawo obudde mw'azaagalira wabula abasinga tuzitwala buli wiiki kuba obeera weetaaga ssente z'okulabirira ente ng'ogula ebyokulya n'eddagala.\nEndabirira Ente zange nziriisa omuddo n'emmere ebijjudde ebiriisa okukakasa nti zifuna emibiri gyazo bye zeetaaga okubeera ez'amaanyi n'okuzisobozesa okumpa amata g'omutindo ate nga mangi.\nOlw'okuba guno ngutwala nga mulimu gwange nasimba yiika z'ebisagazi ttaano bye ntema olwo ne mbitekaateeka n'akuuma.\nGuno ngukaza okukolamu sayiregi gwe nsinga okuziwa kuba guno guzireetera okunywa ennyo amazzi n'ofuna amata kyokka olumu nziwa mubisi.\nKuno tugattako okugula amalagala ga lumonde okuva ku balimi era mu Kasangati mwonna bammanyi. Okwanguya entambula, nagulayo ka pikipiki k'emipiira esatu ke tukozesa okugasomba nga buli kamu tukagula 15,000/-.\nGano malungi nnyo kuba gakola ng'ebiwabowa ebijjudde ebiriisa eri ente. Mu ngeri y'emu ngula n'ebisoolisooli nga bino tubikubaakuba ne tubikolamu sayiregi naye gwe tuliisa ente era nabyo tubigula mu balimi nga pikipiki eno era tugigula 15,000/-.\nKuno twongerezaako ebikanja bya bbiya wabula tusinga kubiwa nte zikamibwa kuba byongera ku bungi bw'amata g'ofuna mu nte ate n'ente bw'ebeera ekamibwa ng'erya, ebeera nzikakkamu kuba biwooma.\nAmazzi gabeerawo ekiseera kyonna nga waliwo ge tulembeka mu ttanka, tulinawo nayikonto n'aga taapu. Okulabirira ennyana Amaanyi g'ekiraalo kyonna geesigama ku bulungi bw'ennyana ezizaalibwa.\nNoolwekyo ndabirira bulungi ennyana zange ne zikula nga z'amaanyi ate nga nnamu bulungi ne nsobola okusigala nga nfuna ente z'olulyo mu kiraalo ekiseera kyonna n'okusinga ku zibaddewo.\nEnnyana nnunda nkazi zokka era zino nziwa liita z'amata ttaano olunaku olwo ne ng'enda nga nsala nga we ziwereza emyezi 4-5 nga nziwa liita bbiri olunaku kuba zibeera zinywa bulungi amazzi n'okulya omuddo ate ennume nzitunda eri abalunzi abaalaga okulongoosa olulyo nga za nnaku.\nOkukuuma obuyonjo n'okulwanyisa obulwadde Ente zaffe za mu kiyumba ekiseera kyonna.\nKino kitegeeza nti tulina okukakasa nti nnyonjo okwewala obulwadde obuva ku bukyafu okuzirumbagana era buli lunaku tuyoola obusa mu nnyumba ate ku Ssande ne twoza ennyumba okukakasa nti kibeera kiyonjo.\nObusa obuggyibwa mu kiyumba tubukolamu omukka (bio gas) gwe tukozesa mu kufumba n'okwakisa amataala ekituyambye okukekkereza ssente ku masannyalaze n'okugula enku.\nEbivudde mu kukola bio gas, tubikozesa okugimusa olusuku mwe tutema emmere y'awaka ate abalimi b'oku kitundu abajja nga baagala ku busa nabo tubaguza nga mmotoka ekika kya ELF tugitunda 130,000/-.\nBuli Ssande era tufuuyira ente zino okukakasa nti tezifuna nkwa ziyinza ku zirwaza kuba omusujja gw'enkwa kimu ku bisinga okutawaanya ente naddala enzungu kuba nga gwazikutte mu nnaku bbiri zokka ebeera efudde.\nKalittunsi Nnina ekibira kya kalittunsi kya yiika bbiri nga muno nninamu emiti 10,000 kuba nasimba mu mabanga mampi okumusobozesa okuwanvuwa nfune emiti emiwanvu (polo) kye naluubiriranga namusimba mu 2013.\nMuno natandika okutemamu ku myaka ebiri nga natemamu emiti 6,000 olwo buli gumu ne ngutunda 1,200/- okutwaliza awamu ne kitegeeza nti nafunamu obukadde musanvu n'emitwalo abiri.\nNzinze ntemamu emiti era nsuubira okuddamu okutemamu omwaka guno emiti emirala 6,000 olwo buli gumu ngutunde 1,500/- olwo awamu mbeera nfunamu obukadde mwenda.\nNnasalawo kutunda miti sayizi ekozesebwa mu kuzimba kuba okugirinda gikule okukola enkondo z'amasannyalaze oba okusalwamu embaawo gitwala emyaka mingi ate nga wano ogenda ofunamu.\nWabula nalekawo emiti 50 egy'okusalamu embaawo era nagyo gikuze. Muno tusaawamu n'okufuuyiramu eddagala okukakasa nti omuddo tegumeraamu.\nNg'oggyeeko okufunamu ssente, okuva lwe natandika okutema kalittunsi, nkekkereza ssente ze nsaasaanya awaka kuba luli nga ngula mmotoka y'enku ku 160,000/- okutuuka 200,000/- n'ekola okumala emyezi 4-5 gyokka ne zigwaawo nga kino kitegeeza emiti mingi egyatemwanga nfune enku.\nAbakozi Nnina abakozi bana nga bano mbasasula buli mwezi. Ababiri mbasasula 100,000/- ate ababiri abalala mbasasula 150,000/-.\nKuno ngattako okubasuza, okubaliisa n'okubalabirira okulala kwonna kuba basulira ddala ku faamu okwanguya emirimu kuba wano tebasobola kwebulaankanya nga kino kintadde mu bantu abaliko bye bakola okutaasa obutonde bw'ensi.\nFamire Nsereko faamu eno agiddukanya ne mukyala we Harriet Nsereko kuba abaana abakulu abamu bali bweru wa ggwanga ate abalala baliko emirimu gye bakola wabula abato abakyali mu siniya bwe babeera mu luwummula beenyigira mu nzirukanya ya faamu naddala nga bakola n'abakozi emirimu egitali gimu.\nMuky. Nsereko agamba nti, okuva baze lwe yatandika faamu, nneenyigira butereevu mu nzirukanya yaayo nga tewali kikolebwa nga sikitegedde okutuukira ddala ku nsaasaanya ya ssente ezifuniddwa n'enteekateeka endala zonna ez'okubaako ekitandikibwawo ekipya.\nOkusoomoozebwa Ekimu ku bisinga okunsoomooza lye ddagala ly'omusujja gw'enkwa kuba gwe gusinga okubeera ogw'obulabe ate obujjanjabi bwagwo bwa buseere kuba ddoozi eggweera mu 200,000/- n'okusoba.\nNnina ebidiba by'ebyennyanja bibiri nga muno nninamu emmale kyokka nkyalina okusoomoozebwa kw'emmere y'okuliisa ebyennyanja bino bigejje kuba ngenda okubivuba nga bizitowa kiro emu yokka n'okukka wansi.\nOkufuna amagezi Nneenyigira mu misomo egitegekebwa egy'enjawulo okusingira ddala DANIDA etutegekera emisomo n'okulambula faamu z'abalunzi n'abalimi abalala ne tuvaayo nga tuliko kye tuyize okusukka ku bye tubadde tumanyi.\nOkuyamba ekitundu Ndi mulunzi akola nga ekyokulabirako mu Kasangati town council era abalimi n'abalunzi bangi abazze wano ne mbasomesa ennunda y'ente ey'omulembe n'abamu ne babaako kye batandikawo n'okukyuusa ku malundiro gaabwe.\nMu ngeri y'emu nze ssentebe w'abalimi mu town council ya Kasangati ne Wakiso yenna. Wano nkwatagana n'ebitongole eby'enjawulo okulaba nga tuteekawo enkola ez'enjawulo okutumbula obulimi n'obulunzi mu kitundu kyaffe.\nEnteekateeka z'omu maaso Nnina enteekateeka y'okutandika okwongera omutindo ku mata kuba nsobola okufuna obungi obwetaagisa nga mpita mu kibiina ky'obwegassi.\nBwe nagenda mu Amerika nalabayo amata agasibiddwa mu bikebe kyokka lwe nagendayo byali biseera bya butiti nga tebakkiriza kulambula.\nWabula nsuubira okuddayo omwaka guno era ky'ekimu ku bye nnina okussaako omutima okulaba nga naffe tusobola okussa amata gaffe mu mikebe.\nEkibadde mu maka ga Nambooze e Mukono nga poliisi emukwata\nEnsonga lwaki Nambooze yakaabidde ku Poliisi ne ku kkooti\nAbantu 6 bakwatiddwa ku by'okutta Abiriga


Bukedde Online - Endwadde 5 z'osobola okugema omwana ng'akyali mu lubuto\nObubonero kw’olabira nga toli mulamu bulungi...\nEndwadde z'olina okugemesa omwana n'akula...\nEndwadde ezisinga zisobola okugemebwa mu baana nga tebannafunibwa wadde okuzaalibwa\nAbasawo nga bakebera puleesa y'omukyala ow'olubuto ng'ekimu ku biyamba okuziyiza omwana munda okufuna obuzibu\nAbasawo bagamba nti, omwana okubeera omulamu obulungi oluusi kiva ku ngeri omuzadde gy’amulabiriramu okuva mu lubuto, kubanga endwadde ezisinga okukwata abaana, naddala abali wansi w’emyaka etaano ezisinga ziva ku bulagajjavu kuba nnyingi zisobola okuziyizibwa.\nAbazadde basaanye okweteekerateekera okuzaala amangu ddala nga bafunye ekirowoozo ky’okuzaala. Okulya obulungi n’okwerabirira obulungi ng’oli lubuto, emu ku ngeri y’okuziyiza endwadde ezimu.\nOmusawo ng'akebera olubuto lw'omukyala okulaba nga bulikimu kiri bulungi ku maama n'omwana ali munda\nDr. Vincent Kayima, omusawo w’abaana mu ddwaaliro e Mengo agamba nti, eddagala lya ‘Folic Acid’ eriweebwa abakyala nga bali mbuto, liyamba mu kugema endwadde mu bakyala ab’embuto, okugema abaana baabwe okukwatibwa endwadde ezimu nga bakyali munda, naddala abaana okuzaalibwa nga baliko obulemu ku mbiri gyabwe.\nKirungi omukyala okutandika okufuna eddagala lino amangu ddala ng’alowoozezza ku kuzaala, era abakyala basaana okugenda mu ddwaaliro amangu ddala nga baakazuula nti bafunye embuto.\nAbakyala b'embuto nga basomesebwa ku ddwaaliro e Kitebi kulunaku lw'okunywa eddagala.\nEndwadde z’osobola okugema mu mwana ng’okyali lubuto\n1. Yinfekisoni: Buno bubeera buwuka obw’ebika eby’enjawulo obwa vayiraasi, fangaasi, bakitiriya n’obulala bungi. Omwana ayinza okusesema, okukolola, okuddukana, okuzimba emimiro, omusujja, omwana okubeera n’ebbugumu eringi, ebinyinyi mu maaso n’ebirala nga bino byonna bw’olaba omusawo ng’okyali lubuto osobola okubigema mu mwana wo.\n2. Obulwadde bw’okugongobala n’okuzimba omutwe bumu ku buyinza okugemebwa ng’omwana tannazaalibwa.\n3. Endwadde z’obwongo: Abaana abamu bafuna ekizibu ky’endwadde z’obwongo, bangi ku bano ne bakonziba naye nga kino kisobola okuziyizibwa ng’omwana akyali mu lubuto n’eddagala lya Folic Acid.\nAbakyala ab'embuto nga balinze okukeberebwa ku ddwaaliro e Kitebi\n4. Omusujja gw’ensiri: Guno gutawaanya abaana kyokka nga ssinga bamaama batandika okumira eddagala nga bukyali era ne bazaalira mu malwaliro, obulwadde buno busobola okugemebwa, abaserikale b’omubiri gw’omwana ne bafuna amaanyi n’okweyongera ne basobola okulwanyisa obuwuka obuleeta omusujja ssinga bubeera bubakutte.\n5. Akawuka ka siriimu: Maama bw’abeera n’akawuka ka siriimu n’afuna olubuto asobola okuzaala omwana omulamu ssinga yeeyunira eddwaaliro nga bukyali n’atandisibwa ku ddagala eriyamba okuziyiza akawuka okukwata omwana ng’ali mu lubuto, ng’azaalibwa ne bw’aba akyayonka.\nOmusawo ng'atonnyeza ebikwata ku mukyala ow'olubuto azze mu ddwaaliro\n6. Siikoseero: Buno bulwadde butambulira mu musaayi mu lulyo nga ssinga abazadde bombibabeera n’akawuka akabuleeta bazaala abaana nga balwadde ba siikoseero. Buno obugema ssinga mwekebeza nga temunnasalawo kuzaala ne muzuula ekituufu olwo ne mumanya eky’okukola.\nNoolwekyo abakyala balina okugenda mu malwaliro nga bali mbuto ne bayambibwa okugemebwa endwadde eziyinza okutawaanya abaana nga bazaaliddwa.\nMusujja gwa nsiri,\nDr. Vincent Kayima,\nZanie Brown ne Hilderman basibiridde abaatudde P7 entanda\nMwekwate Mwoyo Mutukuvu ajja kubawanguza


Abadde anyaga ebirabo mu lutikko ye Rubaga attiddwa abalala ne badduka - Watchdog Uganda\nPOLIISI etandise okunonyereza ku bigambibwa nti omuntu omu yakubiddwa amasasi mu kiro ekyakeesezza olwaleero bwe yabadde agezaako okwagala okunyaga ebirabo okuva mu Ekelezia e Rubaga.\nKigambibwa nti ono teyabadde yekka, wabula yabadde nabalala mu Kabinja era olwalabye munaabwe nga akubiddwa ataawa ne bateekako kakokola tondeka nnyuma.\nOkusinziira ku amyuka omwogezi wa Poliisi mu Kampala ne miriraano Luke Owoyesigyire agambye nti omukuumi akuuma ekeleziaa ye yalabye abantu batategeera, era bwe yagezezaako okubabuuza kye baagala ku Ekelezia ne bamusikirayo abyambe ebyoogi nga baagala okumutema bwatyo naakubako omu essasi naafa.\nAgambye nti abalala olwabadde okuwulira essasi elivuga ne baduma oluvanyuma lw’okulaba munaabwe nga agudde ku ttaka ataawa.\nBino byonna byabaddewo ku ssawa nga 9 ez’okumakya, era nga kirowoozebwa nti ababbi baabadde baagala kubba biwebwayo bye baalowozezza nti bingi byasigadde mu Ekelezia oluvanyuma lw’okubaayo okusaba kwabanakatemba n’abayimbi ku lw’okusatu.\nGuno si gwe mulundi ogusoose ababbi okubba ebirabo mu masinzizo era nga gye buvuddeko waliwo n’omubbi eyakwaatibwa ku katambi nga abba ebiwebwayo okuva mu sinzizo lya St. Augustines e Makerere.


Bukedde Online - Owa Bobi Wine adduse\nAbaana Abakaramoja basomesebwe okulunda\nOwa Bobi Wine adduse\nBobi Wine ne zaake bagaanyi abasawo\nBannamukago bagenda mu kkooti ku bya Bobi...\nAdded 1st September 2018\nOMU ku bawala ababadde bamanyiddwa ennyo mu kusaasaaanya obubaka obukwata ku bigenda mu maaso ku mubaka wa Kyadondo East, Robert Kyagulanyi Sentamu amanyiddwa nga Bobi Wine , nga bayita ku mikutu gya yintanenti adduse mu ggwanga.\nShakirah Birungi nga mutuuze w’oku Salaama Road, mu divisoni y’e Makindye mu Kampala, y’agambibwa okuba nga yadduse mu ggwanga ng’atya ebyagudde ku mukamaawe naye okumutuukako.\nOkusinziira ku muganda we Shamim Nalubega, Birungi yasooka kusimattuka kukwatibwa bwe yali ku wooteeri ya Planet gye yali agenze ne mukamaawe okusaggulira Asuman Basalirwa, obuwagizi mu kulonda kw’omubaka wa Palamenti mu munisipaali empya ey’e Bugiri. Birungi kigambibwa nti kati ewezezza wiiki nga talabikako naye nga bakola kyonna ekisoboka okutegeera amayitire ge.\nAbebyokwerinda bazze bakwata abantu ab’oku lusegere lwa Bobi Wine nga ne kanyama we, Edward Sebuufu amanyiddwa nga ‘Eddie Mutwe’ mw’omutwalidde. Ku Lwokuna lwa wiiki eno, omulamuzi wa kkooti enkulu, Musa Sekaana yafulumya ekiragiro eri ab’ekitongole ky’amagye ekya CMI wamu ne Ssaabawolereza wa gavumenti okuta Eddie Mutwe awatali kakkakkulizo konna\nEnjaga ya bukadde 6 ebakwasizza\nAbooluganda 5 bafiiridde mu kabenje ddekabusa e Wobulenzi: Kuliko n'omuyimbi wa Golden Band\nFamire ya bantu 5 efiiridde mu kabenje ddekabusa e Wobulenzi: Kuliko n'obuyimbi wa Golden Band\nAbaana Abakaramoja basomesebwe...\nSsempangi awabudde gavumenti ku baana b’e Karamoja abasibira ku nguudo n’ategeeza nga bwe batundibwa abazadde okujja...


Bukedde Online - E Gomba bazuddeyo omulwadde wa COVID19 abatuuze ne basattira\nE Gomba bazuddeyo omulwadde wa COVID19 abatuuze ne basattira\nAkubye kitaawe akakumbi ku mutwe n'amutta lwa kumulyako mmere\nABATUUZE b'e Gomba basattira oluvannyuma lw'okuzuula omusuubuzi abadde abasuubulako ebirime ng'alina ekirwadde kya ssenyiga omukambwe.\nDr. George Kiwanuka\nAzuuliddwa mutuuze w'e Ngwribalya mu ggombolola y'e Mpenja mu disitulikiti y'e Gomba ng'ono abadde akola gwa kusuubula birime mu bitundu bya Gomba ebyenjawulo.\nBino bikakasiddwa akulira ebyobulamu mu Gomba, Dr George Kiwanuka ng'abyogeredde mu lukiiko olulwanyisa Covid 19 olutudde ku kitebe kya disitulikiti e Kanoni n'ategeeza nti omulwadde akuumirwa mu kifo ekikuumirwamu abalwadde ba COVID19 e Kabulasoke.\nDr. Kiwanuka ategeezezza nti omusajja ono yasangibwa aggudde ku kkubo ku kyalo Masambira e Mpenja gye yali agenze okusuubula ebirime nga yenna akolola nnyo gattako okubeera ne ssenyiga owamaanyi ne bamutwala mu kifo we bakuumira abalwadde ba Covid 19 gye bamukeberedde ne bakizuula nga mulwadde wa Coronavirus.\nOlukiiko lwasazeewo okusindika abasawo abakugu mu kitundu omusajja ono gy'abadde abeera okunoonya abantu baabadde abeera nabo okutangira ekirwadde kino okusasaana mu kitundu.\nOmulwadde ono egenda kutwalibwa mu ddwaliro e Mulago okufuna obujjanjabi kyokka DISO wa Gomba Andrew Kanywanyi n'asaba abantu e Gomba okwewala okusemberera abantu ababa mu bitundu by'ewala kubanga kizuuliddwa ng'omulwadde yagendako mu disitulikiti y'e Kyotera ekiteeberezebwa okuba nga gye yaggye ekirwadde kino.\nAba bboodabbooda bakyasobeddwa eka ne mu kibira


Bukedde Online - Mugisha Muntu alonze basatu mu Buganda\nEyali n'abagambibwa okutta omwana ne bamuziika...\nOluvannyuma lwa Fresh Kid okuyita interview...\nGEN. MUGISHA Muntu eyeekutula ku FDC atongozza ekibiina kye eky’ebyobufuzi n’alangirira nti embeera y’obukulembeze eri mu ggwanga yeetaaga kwegatta okusobola okuzza enfuga etambulira ku musingi gwa demokulase engulu. Yagambye nti abantu balina okutya okutagambika kubanga abali mu Gavumenti byatya nti, bwe banaagivaamu kiki ekinaabatuukako.\nAte abali ku ludda oluvuganya nabo batya nti banaafuna batya omukisa okuyingira mu Gavumenti emaamiddwa Pulezidenti Museveni n’abantu be. Yasuubizza nti okutya okuliwo y’emu ku mpagi ezitandisizzaawo ekibiina kya Alliance for National Transformation (ANT).\nYakitongozza eggulo ku mukolo mawuuno ogwategekeddwa ku Serena mu Kampala. Bannabyabufuzi okuva mu bibiina eby’enjawulo okuli; DP, UPC, JEEMA, CP n’ekisinde kya ‘People Power’ ekyakulembeddwa Robert Kyagulanyi ‘Bobi Wine’ beetabye ku mukolo okuggyako ekibiina kya FDC. Abaabaddewo kuliko; Nobert Mao (DP), James Akena (UPC), John Ken Lukyamuzi (CP), ababaka ba palamenti okuli; Florence Namayanja, Gonzaga Sewungu, Latif Ssebaggala, Abdul Katuntu, Paul Mwiru, Francies Zaake, Casiano Wadri n’abalala. Bonna baakulembeddwa munnabyabufuzi okuva e Tanzania Fraha Upendo eyasabye bannabyabufuzi ku ludda lwa Gavumenti n’olugivuganya bakkirize okukyusa obukulembeze mu ddembe.\nUpendo yagambye nti, Uganda nsi erimu emirembe era eyeeyagaza buli muntu agiyingiramu era tekyetaagisa kutabanguka nga bakyusa obukulembeze. Gen. Muntu yagambye nti, ekibiina kye kiyimiridde ku misingi omuli okwegatta balwanyise obusosoze era ye ayagala buli muntu yeeyagalire mu nsi ye nga buli kimu kigabanibwa kyenkanyi. Yayanjudde nti, ayagala okulaba nga Uganda etumbuka mu kuyiiya n’okukola ebintu eby’enjawulo.\nYennyamidde nti Uganda yakyusibwa nga kati obukulembeze bwonna buzimbiddwa ku muntu omu ate nga bwalibadde buzimbirwa ku bitongole. Muntu yalonze abakulembeze ab’enjawulo okuli; Dan Mugalula abadde owa FDC, Denis Buyungo okuva e Kyotera, Jamirah Naluyange okukwanaganya Kampala, Sulaiman Kakaire n’abalala . Muntu yagambye nti agenda kutambula ku buli kyalo n’okutandika leero okukitunda mu bantu okulaba nga bonna bakimanya.\nYasiimye bannabyabufuzi ab’enjawulo bwe bakolera n’agamba nti balwanirire okukyusa ebyobufuzi by’eggwanga ebyonooneddwa ennyo aba NRM okulaba nti batandika okubyagazisa abantu mu ggwanga.\nYagambye nti NRM ekyayisizza nnyo abantu ebyobufuzi ne bituuka okuyingiramu abantu abatasaana kuba bakulembeze ekitaddewo okusoomooza eri abakulembeze abatunula ewala mu ggwanga.\nMuntu yayanjudde nti ayagala ekibiina ekigenda okweyagaza buli muntu era ekinajjukirwa mu ggwanga oluvanyuma lw’emyaka egisoba mu 300. Mu kutongoza, baalaze akabonero aka bbalubu y’amasannyalaze nti, kalaga ekitangaala n’essuubi ekibiina bye kireese.\nJohn Ken Lukyamuzi,\nDP, UPC, JEEMA, CP


Akavamagombe tokabuusa maaso mu kyogero\nMU Ankole tukozesa akavamagombe ke tuyita ‘Orisikasikye okujjanjaba endwadde ez’enjawulo. Hajati Hadija Mbabazi, agamba nti akavamagombe kayamba ku bwoka mu baana. Okujjanjaba omwana sima emirandira ogibabuleko ku muliro. Kino kiyamba okweyongera obuka n’okutta obuwuka obubaddeko.\nGisse awantu awayonjo ogisekule oluvannyuma ogattemu amazzi matono ofumbe. Bwe byesera okumala ebbanga obiggya ku muliro.\nOmwana muwe nga biwoze. Omwana ow’omwezi ogumu okutuuka kw’esatu muwe akagiiko akatono emirundi ebiri olunaku.\nAbakuzeemu okutuuka ku mwaka muwe ekigiiko ekinene. Eddagala lye limu liyamba n’omuntu atawanyizibwa enjoka naye anywa ekitundu ky’eggiraasi. Ku muntu agudde emmeeme noga bikoola obikunye bigonde.\nOluvannyuma bitabule mu mazzi agookya. Eddagala lisuzeewo ekiro kimu enkeera omulwadde atuulemu eddakiika 30 bw’aba muntu mukulu. Ate ku bawala n’abalenzi eddagala olituulamu eddakiika 15 buli lunaku okumala ennaku ssatu.\nOmwana asobye oba ‘aw’amakyire’ mu Lunyankole maama w’omwana, asima emirandira, n’agibabulako, oluvannyuma lisekulire mu kinu.\nKamulamu eddagala omuwe akagiiko akatabula caayi akatono kamu omulundi gumu buli lunaku okumala ennaku ssatu.\nKu mwana ow’akamiro sima emirandira ogyanike ku musana. Bwe gikala gisekule ofunemu ensaano. Eno beera ng’ogisiiga ku bbeere ng’agenda okuyonka. Ate ensaano endala gitabulemu amazzi amafumbe omuweeko mpolampola Akavamagombe, kalungi okugatte mu kyogero, ky’omwana oba eky’ogo ky’omuntu omukulu.


Bukedde Online - Atuze mukazi we n’amwokera mu nju\nAtuze mukazi we n’amwokera mu nju\nMwogere ebibaluma n'ebibalemesa okukola obulungi...\nOmugagga eyagenze mu sawuna okweyoteza e...\nBAASOOSE kufuna butakkaanya nga buva ku nsimbi omukazi ze yabadde afunye. Ekyazzeeko, ye musajja okugwa omukazi mu bulago n’amutuga n’amutta.\nAbantu nga bakung’aanidde ewa Nakyejwe (mu katono).\nOmulambo yagugalamizza mu buliri n’abukumako omuliro n’aleka nga butuntumuka n’abulawo!\nPoliisi ezudde nti Phoebe Nakyejwe yasoose kwerwanako nga tannafa era okumunyoola ensingo kwe kwamumazeemu amaanyi, n’akutuka.\nKiteeberezebwa nti muganziwe Haruna Kasaanya y’eyasaanyizzaawo obulamu bwa Nakyejwe. Poliisi kati eyigga Kasaanya ayambeko mu kunoonyereza ku nfa ya Nakyejwe kubanga okumpi n’obuliri wasangiddwaawo omusipi gwa Kasanya oguteeberezebwa nti gwakozeseddwa mu kutuga omukazi oluvannyuma ne gulekebwa ebbali.\nBambega ba poliisi bannyonnyodde nti okwokya kwakozeseddwa okusaanyaawo obujulizi, abantu balowooze nti Nakyejwe yaggyiridde mu nnyumba! Wabula bambega bakizudde nti oluggi baabadde balusibidde bweru era nga terunywezeddwa nga tekisoboka kuba nga Nakyejwe ate y’eyeesibidde mu nnyumba.\nBatuuze banne mu Zooni ya Masajja Kibira A abaasoose okutuukawo nabo bawadde obujulizi obukakasa kino.\nNakyejwe yayidde nnyo okuva wansi ku bigere okutuuka mu kifuba we baabadde babisse amasuuka kyokka obulago tebwayidde nnyo era ky’ekyayambye abasawo e Mulago okwekenneenya ne bazuula nti yasoose kutugibwa.\nOMUKAZI YABADDE YAAKAFUNA OBUKADDE 15\nHadijah Namakula mukwano gwa Nakyejwe yagambye nti omukazi ono ne Kasaanya bamaze ebbanga nga babeera bombi e Nansana wabula baafunamu obutakkaanya ku Lwokubiri lwa wiiki ewedde, olwo Nakyejwe ku kudda e Masajja w’alina akayumba ak’ekikazi.\nNakyejwe abadde alina poloti gye yatunze n’afuna obukadde 15 kw’olwo era kirowoozebwa nti ze zaasikirizza Kasaanya n’amusendasenda badding’ane.\nNamakula yagambye nti Nakyejwe yamutegeezezza akawungeezi k’Olwokutaano nti Kasaanya yabadde amukubidde essimu ng’ayagala boogeremu era ne bakkaanya Kasaanya y’aba ajja e Masajja ewa Nakyejwe.\nAbatuuze bagamba nti baalabye Kasaanya ng’ayingira ewa Nakyejwe mu kiro ekyakeesezza Olwomukaaga, wabula kyabakubye wala okukeera ku makya nga balaba omuliro ogufubutuka mu nnyumba ya Nakyejwe era okugenda okutuuka ku luggi nga balusibidde bweru ate nga terunywezeddwa; nga Nakyejwe mufu ate nga Kasaanya gwe baalabye ayingira, talabikako.\nNg’oggyeeko omusipi gwa Kasaanya, poliisi yazudde n’emmwaanyi ezaabadde mu matu ezaabadde ziririddwaako nga kiteeberezebwa nti Kasaanya y’eyaziriddeko nga tannakola butemu buno kubanga abamumanyi bagamba nti awoomerwa nnyo emmwaanyi.\nEkyewuunyisa, ensawo ya Nakyejwe ey’omu ngalo n’essimu tebyasangiddwaawo nga kiteeberezebwa nti essimu yatwaliddwa kusaanyaawo bujulizi ate ensawo mwe mwabadde ensimbi ezigambibwa nti zaabadde obukadde 11 kubanga ku bukadde 15 ze yabadde afunye yabadde aggyeeko obukadde 4 azongere mu bizinensi ya Saluuni gy’abadde akola.\nSaluuni ya Nakyejwe ebadde Nansana. Kigambibwa nti Kasaanya okutabuka ne Nakyejwe yasoose kumulumiriza bwenzi n’akimussaako nti yafunyeeyo omusajja omulala era yalowoozezza nti n’ensimbi zino bagenda kuzikozesa n’omusajja omupya, kwe kuyingirawo.\nAkulira okunoonyerezza ku buzzi bw’emisango ku poliisi y’e Katwe Cyprian Byamugisha yategeezezza nti bagguddewo fayiro y’obutemu SD:06/11/06/2016 nga kati bayigga Kasaanya abitebye.\nPoliisi yagambye nti amasimu g’omusajja gonna yagaggyeeko ate ne we baabadde bamuteeze mu kuziika teyalabiseeko.\nOluvannyuma lw’abasawo okwekebejja omulambo e Mulago, baagukwasizza abooluganda ne baziika eggulo e Ssisa mu Wakiso.\nNakyejwe alese abaana basatu be yazaala emyaka etaano egiyise nga tannafuna Kasaanya. Ye ne Kasaanya babadde tebannazaala mwana.\nAbagambibwa okutta abasipesulo batandise okuwoza\nOwa P.7 afudde abazadde ne balya obuwuka!


Bukedde Online - Eyatta omujaasi bamukwatidde Nebbi\nEyatta omujaasi bamukwatidde Nebbi\nEby'okuyimbula Sheikh Mwanje bijulidde\nAbaawangulako 'omulimi asinga'baakusomesa ...\nPOLIISI ekutte omukuumi w'ekitongole ky'obwannannyini eyakuba omujaasi wa UPDF essasi eryamuttirawo n'agitegeeza nti, omujaasi ye yamusosonkereza nga naye teyalina kyakukola n'amukuba essasi.\nDickson Rwothungeo 28, ow'ekitongole kya Security Afrika Group kigambibwa nti, nga November 23, 2018 ku ssundiro ly'amafuta erimu e Mbuya, yakuba omujaasi George Ogwang essasi eryamuttirawo. Bwe yakwatiddwa n'atwalibwa ku poliisi ya Jinja Road, Rwothungeo yagambye abaserikale nti, Ogwanga ng'ali ne munne ku pikipiki, baasimba ku ssundiro ly'amafuta ng'ali ku mulimu Ogwang yatandika okumucookereza nga bw'amugamba nti, ‘mpa emmundu yo ndabe omanyi mwe emmundu ze mukwata temubeera masasi ziba za kutiisatiisa'.\nYagambye nti, yasirika n'amwesonyiwa. Mu ddakiika ntono, yagambye nti waliwo mmotoka eyali ereese amafuta nga ddereeva ayagala kuyitawo kyokka nga pikipiki ya Ogwang ne munne eri mu kkubo.\nYagasseeko nti ddereeva bwe yakuba engombe Ogwanga ne munne bamuviire ayitewo, ne batamufaako. Yagambye nti bwe yabatuukirira n'abasaba baggyewo pikipiki, ne beerema era awo olutalo we lw'ava Ogwang bwe yamuwujja oluyi era naye mu kwetaasa n'amukuba essasi.\nAmyuka omwogezi wa poliisi mu Kampala n'emiriraano Lucas Owoyesigyire yagambye nti, Rothungeo baamukwatidde Parambo mu disitulikiti y'e Nebbi gye yali yaddukira oluvannyuma lw'ettemu lye yakola. Yagambye nti, baamugguddeko omusango gw'obutemu ku fayiro SD 30/23/11/2018 ku poliisi y'e Mbuya\n'Abawala 1,260 baakufuna emirimu'\nKyokka Ann Taylor ne Chris Evans beeyisa luno!\n'Ssentebe yankwana ne ηηaana y'ensonga lwaki yeekobaanye n'abatuuze okungoba ku kyalo'\nOgwa Sure Deal ne UNBS gwongezeddwaayo


Bukedde Online - Engeri gy'olima emicungwa n'emiyembe n'olya kigagga\nEyawangula empaka z'omulimi asinga atandise okubangula abavubuka\nBy'oba okola okulwanyisa obusaanyi mu nnimiro\n“Twasalawo okutandika okuyunga endokwa ze tusimba naddala okuzza we tusigudde era mu kiseera kino tunaatera okumalamu ebika ebirala byonna”,\nNkuubi ng’alaga emicungwa gye balima n’obucupa omussibwa eddagala eritta obuswera.\nKKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2016.\nHERBERT MUSOKE leero alaze engeri abooluganda gye baakozesa ettaka kitaabwe lye yabalekera okukola Katende Farm.\nBW’OTUUKA ku Katende Farm ku kyalo Kasuubo-Lukaya mu Masaka, owulira ng’embeera yonna ekyuse olw’akawewo, obukkakkamu n’obulungi bw’ebirime omuli emiti n’obuddo obwebase obulungi by’otunulako.\nFfaamu eno eddukanyizibwa abooluganda bana okuli Charles Magala, Vincent Nkuubi Katende, Dr. Mayanja Katende ne Noah Mutyaba, etudde ku yiika 67.\nKu zino kitaabwe omugenzi Petero Katende yabalekerako yiika 57 nabo ne bagulayo yiika 10 okwongerako.\nKuno abooluganda bano balimirirako emicungwa yiika 9, emiyembe yiika 7 n’ekibira kya Payini yiika 30 n’olusuku nga luno lwa kulyamu mmere lwa yiika 8.\nVincent Katende Nkuubi abeera ku ffaamu, agamba nti obutafaanagana ne bamulekwa abalala, baasalawo okutwala mu maaso omulimu gwa kitaabwe ogw’okulima kuba bazadde baabwe baali balimi.\n“Twakula era twasomera ku bulimi nga bazadde baffe balima naddala emmwaanyi naffe ne tulaba ng’okudda ku ttaka kitaffe lye yatulekera okuligabana oba n’okulitunda tetugenda kufunamu kye twava tutuula nga famire ne tusalawo kye tusobola okulikolerako ekinaasigala nga kituliisa.\nMu kiseera ekyo twali tukyali bataano ku baana omwenda be yazaala okwali mwannyinaffe Neolinah Namakula kyokka ono yafa oluvannyuma lw’emyaka emitono ddala nga mu kiseera kino twasigala bana era bwe tuddukanya ffaamu eno”, Nkuubi bw’annyonnyola.\nNkuubi annyonnyola nti; Oluvannyuma lwa taata okufa, mu 1996 twatuula ng’abaana ne tuteesa ebintu 10 kwe tutambulira okwali; Okwerula empenda z’ettaka lyonna, okutandika okukulaakulanya ettaka lino era twawa Noah Mutyaba omulimu gw’okusaawa, okusalawo eby’okulola ku ttaka lino ng’awagimu twalimirawo emiyembe, emicungwa n’olusuku ate eritali ne tulissaako ekibira omugenda okussibwa ekifo awawummulirwa.\nTwasalako ekitundu omuzimbwa amayumba nga buli alina omusaayi gwa Katende bw’ayagala okuzimba azimba, okusalamu enguudo omuyitibwa n’okukozesebwa mu nkulaakulana z’omu maaso, okuteekateeka ekifo awawummulirwa omunaaba woteeri ez’omulembe n’ekibira, okusiba ettaka lyonna n’ebirala.\nEkibira kya payini mwe bagenda okussa ekifo ekiwummulirwamu.\nMu 2007 twatandika okusimba ekibira kya payini kya yiika 30 nga kino twasimbanga buli sizoni nga tusimba okusinziira ku kye tusobodde.\nWadde nga twali tusobola okugenda mu bbanka ne tewola ssente okutandika ffaamu eno, twagaana nga tulaba nti ssinga wabaawo ekigwawo ne tulemererwa tuyinza okufiirwa ettaka lyaffe ne tusalawo okutambula empola n’ekyo kye tulinawo.\nEkibira twakisimbira emyaka ebiri nga bwe tussaamu n’ebirime ebitambulira ku sizoni nga kasooli, ebijanjaalo n’ebirala.\nEkibira kyaffe tetwakisimba kukisalamu miti wadde nga nagyo gisoboka kuba kati gikuze, naye twagala okukikozesa okussaawo ekifo awawummulirwa omugenda okussibwa obuyumba obw’omulembe, weema, n’ebifo omusobola okussibwa weema ng’abantu basobola okujja wano ne bawummula nga bwe bakola ebyabwe.\nTwagala okussaamu ebyokwerinda, amakubo amalongoose obulungi, amataala agamulisa obudde bw’ekiro, ebyemizannyo nga Volleyball, ekidiba ky’okuwuga, wooteeri n’ekirabo ky’emmere eky’omulembe wamu n’ebbaala.\nMu kiseera kino tutandise ku nteekateeka zonna era ne pulaani y’ekifo twamaze okugifuna n’ebikozesebwa mu kuzimba tutandise okubissaawo.\nNkuubi agamba nti balina emicungwa yiika mwenda nga muno basobola okufunamu ebikolo 2,718 nga basimbye obugazi bwa ffuuti 12 ku 12.\n“Mu 1997 twatandika okusimba emicungwa mu yiika nnya nga tukolagana n’ekitongole ky’obulimi e Kawanda abaatuguza endokwa ku 5,000/- buli emu n’okutuyamba okulonda emicungwa gye twasimba.\nBaatuyamba okututendeka n’okututeekateeka mu ndabirira y’emicungwa ne ffaamu okumala emyaka ebiri olwo ne batuleka”, Nkuubi bw’agamba.\nOno agamba nti wadde nga baali basabye abakugu okubawa emicungwa ekika kya Washington Navel kyokka kuba kino kirina akatale kuno ne mu nsi yonna, gyagenda okutandika okubala nga mulimu ebika ebirala bibiri okuli; Venetia ne Arovine ebitalina nnyo katale.\n“Ekibi nti emicungwa gino osobola kugyawula nga gitandise kubala anti ebibala by’ekika kya Washington Navel birina ekkundi emabega okwawukana n’ebika ebirala wadde ne Washington Navel alimu ebika naye bikola kye kimu”, Nkuubi bw’agamba.\nOkusinziira ku Nkuubi, ssinga olabirira obulungi ffaamu yo, Washington Navel abala omwaka gwonna nga buli kiseera kubeerako egikuze okunoga.\nEkikolo kimu kisobola okukuwa emicungwa 500 n’okudda waggulu omwaka nga buli mucungwa gugula 1,000/-.\nAnnyonnyola nti ekika kino kitandika okubala ku myezi esatu ssinga obeera wakozesezza akatabi akakulu okuyunga endokwa kyokka okutandika okukuweera ddala kitwala wakati w’emwaka 3 ku 4.\nBaatandika ne yiika nnya ate ettaano bazongeddeko emyaka ebiri nga teginnaba kutandika kubala na kunogebwako.\n“Bw’okubisa emicungwa 500 ku 1,000/- ofuna 500,000/- okuva ku buli kikolo omwaka.\nBw’okubisa mu bikolo 2718 ofuna akawumbi kamu n’obukadde 359.\nWabula mu kiseera kino tunoga kuva mu yiika nnya ezaasooka nga kitegeeza nti twandifunye obukadde 604 kyokka olw’okuba tulinamu emicungwa ebika ebirala omwaka oguwedde twafunye obukadde 35 mu micungwa gyokka”, Nkuubi bw’agamba.\nNkuubi ng'alaga akacungwa akato akasizza\nOluvannyuma lw’okukizuula nti bafiirwa ssente nnyingi okulima emicungwa ebika ebirala, ku nkomerero y’omwaka oguwedde baatandika okusigulamu ebikolo byonna ebitali Washington Navel.\n“Twasalawo okutandika okuyunga endokwa ze tusimba naddala okuzza we tusigudde era mu kiseera kino tunaatera okumalamu ebika ebirala byonna”, Noah Mutyaba mutabani waabwe abeera ne Nkuubi ku faamu bw’agamba.\nOkusobola okuyamba abalimi abalala abaagala ekika ky’emicungwa ekya Washinghton Navel baasazeewo okutandika okutunda endokwa zino ku 10,000/- buli emu.\nMu kiseera kino ffaamu eno eriko yiika 7 ez’emiyembe nga baatandika ne yiika bbiri era ze zinogebwamu. Zino zirimu ebikolo 302 bye baasimba mita 8 ku 8.\nNkuubi agamba nti emiyembe balina kika kya Tommy nga kino kibala emiyembe egisoba mu 500 omwaka egitundibwa wakati wa 1,500/- ne 2,000/- buli gumu.\n“Omwaka oguwedde twafuna obukadde 17 okuva mu miyembe gye twakungula mu yiika ebbiri.\nTusuubira okwongera ku nnyingiza nga yiika etaano nazo zitandise okubala”, Nkuubi bw’annyonnyola.\nOkusinziira ku Nkuubi, basooka ne bafuna mu matooke nga gaakatandika nga basobola okutema enkota etundibwa 40,000/- kyokka oluvannyuma olusuku lwakaddiwa olwo ne basalawo okululeka kuba nga ssente z’okululabirira ludde engulu nnyingi okusinga ze basobola okuggyamu.\n“Twakitunuulira nga tewali nnyo kye tusobola kufuna mu lusuku ssinga tussaamu ne tusalawo okululeka lubeere lwa kutemamu mmere eri famire”, Nkuubi bw’agamba.\nOkusinziira ku Nkuubi, emiyembe n’emicungwa abaguzi babinona ku ffaamu kuba byatttunzi, wabula nabo balina enkola y’okugitwala mu supamaketi.\n“Wadde ng’ebisinga bigulirwa ku ffaamu, tulina supameketi ez’enjawulo ze tuguza emiyembe n’emicungwa nga wano emicungwa tugissa mu busero wabula ggyo emiyembe tugisiba bulungi okugitwalayo”, Nkuubi bw’agamba.\nOno agamba nti emiccungwa egikuze obulungi era egijjudde ebiriisa byonna, girina kunogoka gyokka okuva ku butabi ng’abaginoga bakola nsobi era boonoona wadde nga girabika nga myengevu.\n“Olw’okuba nti tetunoga minoge lumu, tulina sitoowa ezimbiddwa obulungi nga mulimu siiringi okugiwa obunnyogovu obumala okukuuma emicungwa nga tetunnagitwala ku katale ate emiyembe tuginoga lumu nga tugitwala mu katale”, Mutyaba bw’annyonnyola.\nEkutundu ky’e Lukaya kifuna akasana akakambwe kuba kisangibwa kumpi n’ekkubo ly’enjuba era okusobola okulima olina okukozesa amagezi ag’enjawulo.\n“Twasalawo okunoonya engeri y’okulima kyokka ng’ettaka libikiddwa. Twasooka ne tubikkisa omuddo omukalu kyokka ng’enkuyege zigulya mangu nga kyetaagisa ssente nnyingi okubikka ekiseera kyonna”, Dr. Mayanja bw’agamba.\nOno agamba nti bwe yagenda e South Afrika yasisinkanayo paasipalamu asobola okukola mu nnimiro gwe yaleeta ne batandika okumusimba mu ffaamu yonna era y’akozesebwa.\n“Ffe wano ffaamu zonna twazisimbamu pasipalamu, tukola gwa kusaawa kyokka olwo ebisubi ebisaliddwa nabyo ne tubissa mu bikolo nga tukoze omuge. Bino byonna biyamba okukuuma amazzi mu ttaka ng’ekuba bw’eyonnya gayingira ate akasana bwe kaaka ettaka terikala nnyo”, Dr. Mayanja bw’agamba.\nMu ngeri y’emu baasima enzizi ezivaamu amazzi okufukirira ffaamu zaabwe mu kiseera ky’akasana akayitiridde.\n“Byonna bye tulima okuggyako emiti, byetaaga amazzi noolwekyo twasima enzizi bbiri nga zino zituwa amazzi ge tukubisa akuuma n’okutambuliza mu payipu okutuuka mu ffaamu okukuuma ennimiro nga zitambula bulungi ddala”, Dr. Mayanja bw’agamba.\nEBISEERA EBY’OMU MAASO\nNkuubi agamba nti bakola n’abaana baabwe ku ffaamu okukakasa nti nga bwe badda mu bigere bya kitaabwe, nabo bwe bavaawo abaana baabwe basobola bulungi okutwala ffaamu eno mu maaso.\n“Buli mwezi abaana balina okujja ku ffaamu ne babeerako bye bakola okumala ennaku 14.\nKino tukikola okulaba nga abaana baffe bayiga n’okumanya byonna ebitambula ku ffaamu.\nNg’oggyeeko ekyo waliwo mutabani waffe Noah Mutyaba, ono abeerera ddala wano obutavaawo nga tuddukanya naye ffaamu”, Nkuubi bw’agamba.\nMutyaba agamba nti okukola ne bakitaabe kimuyambye okufuna omulimu n’okuyiga okuddukanya ffaamu ky’agamba nti kyakumuyamba nnyo mu biseera by’omu maaso.\nNkuubi agamba nti okusoomoozebwa kwe basinga okufuna kwa kuferebwa mu ndokwa nga kino kibafiirizza nnyo ssente ne basalawo okutandika okweyungira endokwa zaabwe.\nMutyaba agamba nti emiyembe n’emicungwa gimanyi okukunkumuka mu kiseera ky’okuteekako obutengo nga wano balina okufuba okufuuyira nga bakozesa eddagala lya Easy glo okukwasa ekimuli.\nOkusoomoozebwa okulala ky’ekyeya kyokka kino twasimba paasikalamu akuuma amazzi mu ttaka ate n’okusima enzizi ezibawa amazzi okufukirira mu kyeeya.\n“Waliwo n’obuwuka bwa ‘Fruit flies’, buno buvunza emiyembe n’emicungwa. Buno tubufunira eddagala okubufuuyira n’okusaawo obubutta”, Mutyaba bw’annyonnyola.\nNkuubi alaga olumu ku nzizi ze baasima okufukirira mu kyeya.\nNkuubi agamba nti wadde basobola okwewola ssente okuva mu bitongole by’ensimbi, kino famire yakigaana ne batereka ssente ze bafuna mu ffaamu okwetegekera ebiseera n’enteekateeka z’okukulaakulanya ffaamu yaabwe.\n“Buli kye tukola tukikola nga famire era mu kiseera kino tusinga kulowooza ku kugaziya n’okukulaakulana ffaamu eno noolwekyo ssente zonna ze tufuna ng’amagoba tuzizzaamu”, Nkuubi bw’agamba.\n“Buli kikolebwa eno tukiwandiika mu bitabo okutuyamba okumanya enzirukanya ya ffaamu n’ekirina okukyusibwa era buli mwezi tusisinkana ng’aba famire okutunula mu bitabo bino okulaba nga faamu bw’etambula”, Nkuubi bw’annyonnyola.\nOkuzinziira ku bitabo by’omwaka oguwedde, emicungwa gyavaamu obukadde 35 ate emiyembe 17,800,000/- bwe bukadde 55, 800,000/-.\n“Kuno kwe twaggya ssente z’okusaawa ekibira n’ennimiro zonna nga zino zisaayibwa buli luvannyuma lwa nnaku 14 mu kiseera ky’enkuba oba omwezi mu kyeya nga kitwala obukadde obusoba mu 12 omwaka olwo ne tusigaza obukadde 43.\nEKITUNDU BYE KIFUNYE\nOkusookera ddala abantu b’oku kitundu tubawa emirimu nga mu kiseera kino tukozesa abantu 25 ku 30 buli wiiki.\nBuli omu asasulwa kusinziira ku ky’akoze.\nGavumenti n’abakulembeze ku kitendera egy’enjawulo bategekera wano emisomo okugeza aba Wealth Creation bwe baali batendeka abalimi mu disitulikiti ezikola Greater Masaka mu kulima emiyembe, emicungwa n’amatooke baabasomesereza wano okumala emyezi ebiri, abayizi ba Muteesa Royal Yunivasite nabo bajjako wano ne basoma okumala emyezi esatu.\n“Kino naffe kituyamba okwongera okuyiga kuba waliwo abakugu abajja okusomesa ate n’okwongera okusoma ng’affe okulaba nga twongera okuyiga ku birime bye tulina ku faamu nga tusoma amawulire, ebitabo n’okweyambisa omukutu gwa yintaneeti”, Nkuubi bw’agamba.\nBali ku nnamba; Dr. Katende 0701891189 oba Nkuubi ku 0772672551\nEnte 2,000 ze zifa buli mwaka mu kyeya e Ngoma\nMukozese bye muyize okukola kkampuni ezammwe\nRASTAFARIA Munnakibuga omuyaaye


Bukedde Online - Amasomero gakkirize abayizi amasimu?\nAmasomero gakkirize abayizi amasimu?\n‘Mukyala wange afudde n’abaana 2 n’andekera...\nBaze yamala kubuulira mu kkanisa n’asaba...\nAdded 8th February 2015\nENKULAAKULANA mu nsi yonna kati eri ku misinde gya yiriyiri. Yeeyolekera mu bintu bingi nga muno mwe muli ne tekinologiya assiddwa ku masimu ne gatuuka ku ssa ly’okuyamba abayizi okunoonyerezaako kw’ebyo ebibasomesebwa mu kibiina\nBya HAFSWA NANKANJA NE PROSSY NABABINGE\nENKULAAKULANA mu nsi yonna kati eri ku misinde gya yiriyiri. Yeeyolekera mu bintu bingi nga muno mwe muli ne tekinologiya assiddwa ku masimu ne gatuuka ku ssa ly’okuyamba abayizi okunoonyerezaako kw’ebyo ebibasomesebwa mu kibiina. Amasimu gayamba okuyigiriza abayizi empandiika y’ebigambo entuufu, okuyigirako ebintu abasomesa bye batabamaliddeeyo, okubamanyisa ebigenda mu maaso mu nsi n’emigaso emirala ntoko.\nOlw’ebirungi by’essimu ng’ebyo, wano we weebuuliza nti kye kiseera abayizi bakkirizibwe okutwalanga essimu ku ssomero? Kyokka amasomero gakubaganye empawa ku nsonga eno ng’agamu gagamba nti omuyizi okumugaana essimu oba omukuumira mabega ate amalala nga gagamba nti abayizi tebasaanidde kukwata ssimu kubanga zijja kubamalira obudde bave ku by’okusoma okukkakkana ng’ekyabatwala ku ssomero bavuddeyo tebakifunye. Tutuukiridde abakulu b’amasomero ne boogera ku nsonga eno bwe bati:\nOmukulu w’essomero lya Kabo¬jja International, Emmanuel Opwa agamba;\nOkutangira omuyizi okujja n’essimu ku ssomero kikyamu ku¬banga bazeeyambisa mu kusoma nga bakola\nokunoonyereza ku mikutu gya yintaneti egy’enjawulo nga; C.I.E ne Extreme papers.com.\nFfe wano ku ssomero tukkiriza essimu naye twagassaako amateeka. Okugeza; abayizi bakozesa\namasimu okuva ku ssaawa 7:30 okukoma ku 9.20 ez’olweggulo.\nOkwewala enkozesa embi ey’amasimu gano, okuva ku saawa 7:30 okutuuka ku\n7:55 abayizi bonna bawandiisa amasimu gaabwe mu ofiisi egakuuma ate ayagala oku¬kozesa essimu ye mu kusoma, afuna olukusa olugiggyayo okuva ew’omusomesa atwala eby’okusoma.\nOlumuwa essimu, agenda mu kifo ekya "E-Research Centre" gy’agikozeseza oluvanny¬uma n’agizzaayo gye ziterekebwa.\nOmukulu w’essomero lya Trinity College e Nabbingo, Nakate Kikomeko agamba;\nAbayizi tebeetaaga masimu ku masomero kubanga kyonna kye beetaaga okugakolerako bakyayinza okukikolera awalala. Omuyizi bw’aba aya¬gala okukola okunoonyereza ku yintaneti kino akikolera mu tterekero ly’ebitabo ne mu computer laabu nga bw’ayambibwako abasomesa be.\nKu nsonga y’okuwuliziganya n’abazadde, tulina amasimu aga ‘booth’ abayizi ge beeyambisa.\nAtwala Baptist High School e Kitebi, Grace Namakula agamba;\nKu Baptist abayizi tebakkirizibwa kubeera na masimu anti gaboonoonera obudde bungi nga bakolerako ebitabayamba.\nAbayizi abava awala oluusi bajja n’amasimu kyokka tugabaggyako ku lunaku lwe batuuka ku ssome¬ro ne tugabaddiza lwe bawummula basobole okuwuliziganya n’abazadde nga bali ku lugendo oludda ewaka. Okunoonyereza kwonna abayizi kwe beetaaga bakukolera mu tterekero ly’ebitabo ne ne ku kompyuta zaffe.\nAkulira ebyensoma ku St. Balikuddembe SS, Kisoga, Erisa Lwanga Kakobya agamba;\nOmuyizi okubeera n'essimu si kikyamu kasita tagireeta ku ssomero. Wano ku ssomero ffe kizibu okukakasa omuyizi ky’akolera ku ssimu.\nEssimu esumbuwa omuyizi n’atafaayo ku bimusomesebwa mu kibiina. Klae wano omuyizi yenna asangibwa n’essimu aba amenye amateeka g’essomero era ayinza n’okugobwa ku ssomero.\nPeter Muyingo, London College S.S Nansana: Abayizi ba siniya baba tebannatuuka ku ddaala lya kukwata ssimu kubanga obwongo bwe buba bukyakula, teyeetaaga bimucankalanya. Olaba abakulu essimu ebaggya ku mulamwa, naye abato? Essimu zisuula abaa¬na mu bikemo ne boonooneka. Era omutemu asobola okukubira omwana n’amutta.\nTetwetaaga ssimu okusoma’\nHakim Kintu, Victoria High School Nansana: Kino si kye kiseera eki¬tuufu. Amasimu g’ennaku zino galiko ebikyamu bingi. Omwana ayinza okudda mu kunoonyer¬eza ku bitamugasa era bw’adda mu kibiina ebyo by’abaako ne banne mu kifo ky’okusoma. Obwongo bwonna bucanka¬lanyizibwa n’endowooza enkyamu ekiyinza oku¬muggya ku mulamwa.\nSteven Bazonona (Baptist High School Kitebi): Olaba abayizi balemwa okuyita obulungi nga tebalina masimu, kati bwe tunakkirizibwa okutwala amasimu ku ssomero kinaaba kitya?\nMu butuufu amasomero okugaana amasimu tekuba kusigalira mabega kubanga essimu terina w’eyambira muyizi mu kusoma. By’oba totegedde, weebuuza ku basomesa ne babikuddiramu. N’obutabo gye buli mu makuumiro gaabwo ku masomero.\nSarah Naturinda, London College Nansana: Ebirungi by’essimu ku masomero bitono nnyo. Essimu eringa kikemo naddala ku bayizi abawala. Agirina yeeraba ng’ow’ekitalo n’alemwa okuwuliriza abasomesa. Abalala anoonyezaako emik¬wano egitamuyamba ng’ayita ku Facebook, n’okusoma okwamuleeta n’akwerabira.\nSulaiman Kitaka, Mengo S.S: Essimu mbi nnyo eri omuyizi kubanga ziremesa abaana okusoma. Abasinga mu kifo ky’okusomerako bajja kudda mu kuyigirako mize mikyamu egibeera ku yintaneeti. Omwana bw’otomugenderera nnyo weekanga ttaamu eweddeko nga talina ky’ayizeeyo okuggyako bye yeenoonyeza ku yintaneeti ebitatugasa.\nGloria Nakabugo, Kasubi SS: Okugaana abayizi amasimu kitukosa era nze ndaba ekiseera kituuse batukkirize okugenda nago. Essimu etuyamba okuwuliziganya ne bazadde baffe naddala ng’ofunye obuzibu ku ssomero n’okunyumyako ne mikwano gyaffe.\nAngel Namutebi, St. Joseph of Nazareth S.S Katende: Nsaba abazadde n’abasomesa bakkaanye ku nsonga eno, batukirize tutwalenga essimu ku ssomero. Zituyamba okunoonyereza naddala ku bintu bye tusomako mu kibiina ne twongera ku kumanya kwaffe.\nMarion Nansirumbi,St. Mary’s Nsumba Mpigi: Ekiseera ky’okutuleka tukwate amasimu ku ssomero kyatuuka dda. Essimu zituyamba okumanya ebigenda mu maaso mu nsi naddala amawulire agabeera ku Facebook, wattsApp ne Twitt\nMinisitule y’ebyenjigiriza ewabudde\nOmwogezi wa minisitule y’ebyenjigiriza mu ggwanga, Patrick Muinda agamba:\nEnkola ya gavumenti eriwo kati, teklkiriza masimu mu masomero kubanga abayizi bagakozesa bubi omuli okukeberako eby’obuseegu n’okukubira bannaabwe nga babatiisatiisa.\nEra waliwo n’abantu abasobola okwey-ambisa omukisa guno, ne bakubira abaana amasimu nga babatiisatiisa mu ngeri yonna. Amasimu kye gandibayambye basobola okukiggya ku kompyuta ne mu materekero g’ebitabo. Amasimu malungi naye ebibi byago bingi ku bayizi okusinga ebirungi byago, kale abaana tugira tubaleka\nEbibeera ku masimu nga Facebook bibaako obwonoona abaana. Essimu zisiga emize mu baana ng’okuganza abasajja.\nNooh Kateregga, Nsambya High School: Ekiseera kino tekinnatuuka kuba n’abazadde abasinga tebannamanya mugaso gwa ssimu. Abasinga bazikozesa mu budde obukyamu nga n’abalala bazikozesa mu bukyamu ng’okuzirimbirako.\nMary Mukasa Kalyango, Mengo SS: Ekiseera tekinnatuuka kubanga abayizi tekinologiya bamuguddemu bugwi nga tebannamanya mugaso gwe. Kizibu okusanga omuyizi ng’ali ku ssimu akolerako bya magezi, abasinga babeera ku nnyimba, bifaananyi na kuweereza bannaabwe bu¬baka, ebibamalira obudde.\nMu ngeri endala, essimu nnungi ku masomero kubanga ziyamba abayizi ku mirimu egibaweebwa mu kibiina era oluusi bagenda mu materekero g’ebitabo ne batasangayo bye baagala ne baddukira ku yintanenti okwanguyirwa


Okutuuka okulumba Nakakande mu maka ge, kiddiridde mwannyinaabwe Luwemba okukwatibwa olumbe omusika wa nnyina n’akizuula nti luganda era nga lusibuka ku Nakakande.\nABEEKIKA batabukidde mulamu waabwe bamugobe mu nnyumba nga bamulumiriza nti asussizza obulogo ekyagoba muganda waabwe mu makage n’addukira ku muliraano.\nKatemba ono yabadde ku kyalo Ngandu mu Munisipaali y’e Mukono.\nAboobaluganda lwa Abubaker Luwemba omukozi mu kkampuni ya Rwenzori baatabukidde mukyala waabwe, Mariam Nakakande afulume ennyumba n’abaana be bana be yazaala mu muganda waabwe.\nBano abaabadde bakulembeddwaamu Nagawa Ntamu ne Ediriisa Ntamu (omusika wa kitaabwe) baategeezezza nti Nakakande bulijjo ali mu lukwe lwa kutta muganda waabwe yeddize emmaali ye yonna bagirye ne muganzi we.\nNagawa yagambye nti kitutte ebbanga lya myezi esatu bukya mwannyina akwatibwa lumbe n’ava awaka n’addukira ku muliraano nti kyokka omwami olwali okuva awaka, Nakakande n’ayingizaawo Sheikh akuba ebitabo omutuuze w’oku kyalo Nangwa mu ggombolola y’e Nakisunga mu disitulikiti y’e Mukono gw’abadde yaganza.\nNagawa yagambye nti okumanya mulamu we mujoozi, Sheikh abadde amuyingiza nga mwami mutongole mu maka era ng’ajja n’emmotoka ye n’akuba engombe nga nnyinimu ne bamuggulira n’ayingira ne basinda omukwano nga tatidde na baanabe abakulu okumulaba!\nNakakande ne Luwemba babadde bafumbo okumala emyaka egisoba mu 18 era nga balina abaana bana okuli n’abakulu ddala kyokka Nagawa alumiriza nti, abaana ababiri, Nakakande yabawonga mu mizimu n’emisambwa egyabatabula emitwe era tebategeera bulungi.\n“Omukazi oyo aviire mwannyinaffe agende kubanga ekibalo kye ayagala kututtira muntu era nga yakyogera lunye nti yamuwonga mu mizimu gye ate nga tukimanyi bulungi ewaabwe basamize balina n’amasabo,” Mary Ntamu bwe yakomekkerezza mu maaso ga mulamu we.\nEmbeera eno yasitudde poliisi ekola ku nsonga z’amaka n’abaana e Mukono ne bagezaako okuzituulamu awaka kyokka ne birema ne babatwala bonna ku poliisi bazituuliremu eyo.\nNakakande olwalabye ng’aba famire balinga abaagala okumusinza amaanyi bamusuuze ennyumba n’ebyobugagga by’akoleredde ne bba, yakubidde mwanyina Lawrence Kibirige amuyambe.\nKibirige yayise mu bwangu n’atuuka mu mmotoka ye mwe yatwalidde mwannyina ku poliisi n’amutaasa ku balamu be.\nKu poliisi baasisinkanye omukwanaganya wa poliisi n’omuntu waabulijjo e Mukono, Vincent Ssande n’ababuuza ekibatta buli omu n’ayogera ekimuli ku mutima oluvannyuma ne babalagira Nakakande adde mu maka ge ne Luwemba agira adda gy’abadde asula okutuusa nga bagonjodde ensonga.\nOkusinziira ku Ediriisa Ntamu, bwe bazze awaka Luwemba yayagadde okumanya oba ng’ebintu bye bye yaleka awaka bikyaliwo wabula yagenze okutuuka ng’ebimu omuli ttivi emu, omukyala yabitunda naye kwe kwagala atwale ttivi eyabadde esigaddewo wabula omukyala n’alema olutalo ne luddamu buto okutuusa poliisi lwe yakomyewo ate n’ebazzaayo buto.\nNtamu agamba nti poliisi yayagadde okuggalira Luwemba kyokka ne beegayirira n’asonyiyibwa wabula ne bamulabula obutaddamu kulumbagana mukazi okutuusa ng’ensonga zigonjoddwa era ne babalagira baddeyo ku poliisi leero (Mmande) ku ssaawa 8:00 ez’emisana.\nNakakande yagambye nti balamu be bamukonjera, obulwadde obuluma mwannyinaabwe yabuggya mu lumbe gye yagende e Luweero.\n“Sirina Sheikh yenna yali azzeeko wano gwe bagamba nti gwe njagala byonna babikola kulaba nga bannemesa obufumbo,” Nakakande bwe yafundikidde.


Bukedde Online - Ente za Museveni bazibbye\nEnte za Museveni bazibbye\nEngeri akabenje ka Bbaasi gye kasse abantu...\nAbasajja abaakwatiddwa nga bali ku poliisi e Gomba.\nPOLIISI y’e Gomba ekutte abasajja bana ababbye ente ku ffaamu ya Pulezidenti Museveni e Kisozi omu ku bo nga mukozi ne yeewozaako nti, obwavu buyitiridde era bwe bumubbisa.\nAbakwate kuliko; James Mwesigye 32 ng’ono mukozi ku ffaamu eno, Haruna Ssekandi 19, ne Shakuru Ndawula ab’e Kajumiro - Maddu ne Yunusu Ndawula ow’e Kakoma mu ggombolola y’e Kabulassoke.\nBaakwatiddwa n’ente 4 nga bazitwala mu katale k’e Kifampa okuzitunda. Mwesigye ng’atuusiddwa ku poliisi y’e Kanoni yakkirizza omusango n’agamba nti, obwavu bumuli bubi kwe kusalawo okubba amalirize ebizibu bye era n’awolereza Shakuru Kalanzi ne Yunusu Ndawula nti tebalina musango kubanga babadde baweereddwa mulimi gwa kuzigoba kuzituusa mu katale e Kifampa.\nAtegeezeza nti olukwe lw’okubba ente zino baalubaddemu ne Haruna Ssekandi gye baasoose okuzikweka oluvannyuma Kalanzi ne Ndawula gye baziggye bazitwale mu katale ne babakwata.\nAkulira okunoonyereza ku buzzi bw’emisango mu Gomba, Doreen Kakyo agambye nti, abakwate bonna bagguddwaako emisango gy’okubba ente ku fayiro nnamba CRB:719/2016 era bagenda kutwalibwa mu kkooti bavunaanibwe.


Bukedde Online - Oba tokola bicupuli kiki ekikuddusa\nOkuvugisa ekimama kwavaako okufa kwa mukaz...\nONO omusajja olwalengedde ab'ekitongole ekivunaanyizibwa ku kuwandiisa obwannannyini ku biyiiye n'amanya nti giwunye. Yalabirizza abasajja bano nga bayingira edduuka mw'akolera n'abayita mu nkwawa ne yeemulula mpola n'ateekako kakokola tondeka nnyuma.\nKyokka gye yayitidde nga nayo baateeze dda kwe kumutaayiza ne bamukwata. Bwe baamubuuzizza ekimuddusa n'awoza nti bwe yabalabye n'agwamu ekidumusi era we baamukwatidde yabadde agenda mmanju kwetereeza.\nYabadde agezaako okubeesimattulako ne bamunyweza. Abakulu bano baakoze ekikwekweto ku nguudo bbiri okuli Nasser ne Nkurumah. Obwedda basalako amaduuka ne batalaaga obusenge n'okulinnya waggulu mu siiringi obwedda gye basanga abamu nga batabula langi gye beeyambisa okucupula ebintu ebitali bimu\nNasser ne Nkurumah\nâ€˜Etteeka ku pamiti likyusibwe okukendeeza obubenjeâ€™\nOwa tulafiki ye akkirizibwa okutikka akabindo mu mmotoka?


Bukedde Online - Temufumbirira misango ku bantu- Bp. Lwanga\nTemufumbirira misango ku bantu- Bp. Lwanga\nGavt. eneekangavvula abaleeta ebintu ebitali...\nPoliisi eremesezza abeekalakaasi e Mulago...\nAdded 4th April 2012\nSsaabasumba w’Essaza Ekkulu ery’e Kampala, Dr. Cyprian Kizito Lwanga alumbye ebitongole ebikessi obutamala gafumbirira misango ku bantu ne basibwa nga tebalina misango.\nBya Ali Wasswa\nSsaabasumba yategeezezza nti era waliwo n’ebimu ku bitongole by’amawulire ebimala gawandiika bintu ebitali bituufu okukyayisa n’okukwasa abalala.\nYategeezezza nti kya nnaku okusanga nga waliwo abantu abali mu makomera nga n’abamu balindiridde okuwanikibwa ku kalabba kyokka ng’abazza emisango bali wabweru bayinaayina.\nBino yabyogeredde mu kusoma mmisa ku lw’Amatabi awamu n’okukuza olunaku lwa Caritas ku ssaza ly’e Nyamitanga mu Mbarara. Ssaabasumba yategeezezza nti okwagalana kye kintu Yesu kye yalekera abagoberezi be n’olwekyo tukisse mu nkola.\nYanokoddeyo ebyaliwo ku mulembe gwa Amin abantu bwe baabuzibwangawo ekyawaliriza abamu okuwang’anguka mu Uganda olw’abali mu bitongole bya bambega okubasibako emisango gy’obuyeekera nga n’abamu baali bannaddiini.\nOmumyuka wa Pulezidenti, Edward Ssekandi nga naye yeetabye mu kusaba kuno ku lwa Gavumenti, yalabudde abantu okwewala abagezaako okubazza mu butabanguko n’okwekalakaasa. Yasiimye ekitongole kya Caritas Uganda olw’okudduukirira abantu okusobola okwekulaakulanya.\nOmukolo gwetabiddwako abasumba owa Kasese n’abalala nga gwakuliddwa Ssaabasumba w’essaza ly’e Nyamitanga, Paulo Bakyenga.


Bukedde Online - Avumiridde abajjumbira ebintu ebitagasa\nDayirekita wa Caritas e Kasana Fr. Muheesa ng'alambuza abalimi ebirimibwa ku ttendekero lya Klezia e Mulingiomu mu Nakaseke.\nDAYIREKITA w'ekitongole kya Klezia eky'ebyenkulaakulana mu ssaza lya Kasana - Luweero Fr. Hirally Muheesa avumiridde omuze gw'abantu ogw'obutaagala kukungaanira wamu kusala ntotto ku bibatwala mu maaso ne bajjumbira ebitabagasa nnyo omuli okukwata amayembe, ebyobufuzi, okunywa omwenge n'ebirala.\nYasinzidde ku kitebe ky'essaza e Kasana mu musomo ogukwata ku kutumbula eby'endiisa ogwetabiddwaamu abakulembeze abaavudde mu magombolola ag'enjawulo n'asaba abantu okumalira ebiseera mu kukola n'emisomo egibatwala mu maaso.\nOmusomo gwategekeddwa aba Caritas nga bali wamu ne Harvest Plus ogwagendereddwaamu okutumbula eby'endiisa nga bakunga abantu okulima emmere emala ate erimu ebiriisa esobola okuzimba emibiri gy'abantu naddala abaana abali wansi w'emyaka 5 n'abakyala abayonsa baleme kulumbibwa ndwadde.\nMu kaweefube ono baakukolagana n'abakugu mu kumerusa amalagala ga lumonde owa kipapaali n'ebijjanjaalo ebirimu Vitamin A babigabire\namasomero, amalwaliro n'embuga z'amagombolola abantu gye bajja okubigya balime.\nOmumyuka wa ssentebe wa disitulikiti ya Luweero, Joseph Sserugo yasiimye aba Caritas olwa kaweefube ono n'asuubiza okubawagira.\n▶ Tulabirire abakadde nabo babeere n'obulamu obweyagaza


Katekiisimu y’e Heidelberg (v 0.1) » The Dongola Times\nKatekiisimu y’e Heidelberg (v 0.1)\nKiki kyokka ekikuwa obukkakkamu mu bulamu ne mu kufâ?\nNti nze-nzennâ, omwooyo n’omubiri, mu bulamu ne mu kufâ, siri wânge-ku-bwânge, wabula ndi wa mulokozi wange omwesigwa Yesu Kristo; Eyasasulira-ddala olw’ebibî byange byonnâ, n’annunulà-nze okuva mu buyinza bwa sitâni; Ankuumà so that Kitange alî mu ggulù bwabeerâ tasiimye, n’oluvîri olumû-luti telusobola kuva ku mutwe gwange nelugwâ; era nti ebintu byonna-byonna biteekwa okugondera okulokolebwa kwange, era n’olw’ekyo ankákàsa ne Mwoyo we Omutukuvu nti ninâ obulamu obutagwaawo, n’anfuula omwetegefu n’omutima gwange gwonna, okuva ne kaakáno, okubêra omulamu ku lulwê.\nEbintu bimekâ by’olina okumanya olyoke osanyukire mu bulamu ne mu kufâ?\nBisatu; ekisookâ, obünji bwe bibi byange n’obuzibu bwendimu; ekyokubiri, bwenyinza okulokolebwa okuva mu bibi byange byonna n’obuzibu bwange bwonna; ekyokusatu, bwe n’ja okwebaza n’okweyanza Katonda olw’obulokozi obwenkanidd’âwo.\nObuzibu bwo obutegeerera wa?\nOkuva mu tteeka lya Katonda.\nEtteeka lya Katonda litugamba litya?\nKristo atusomesa mu bumpi-mpi nti (Matt. 22:37-40):\n“‘Yagala-nga Mukama Katonda wo n’omutima gwo gwonna, n’omwoyo gwo gwonna, n’ebirowoozo byo byonna, n’amaanyi go gonna.’ Lye lino etteeka erikulembera era ekkulu; ely’aokubiri nalyo lirifânana, ‘Yagala-nga munnô nga bweweyagala gwe-kennyini.’ Ku bilagiro bino amateeka gonna ne ba nnabbi bonna kwebyesigamyê.”\nBino osobola okubituukiriza obulungi byonna?\nNedda n’akatono; kubanga mu mbeera yange eya bulijjo mbeera siyagala Katonda ne munnange.\nKwekugamba nti Katonda yatonda omuntu nga mwonoonyi omuseegu bwati?\nNedda n’akatono; wabula Katonda yatonda omuntu mu kifaananyi kye Ye-kinnyini, mu butuukirivu n’obutukuvu bwonna, alyooke amanyire-ddala Omutonzi we, amwagalire-ddala, era atambule-nga naye lubeerera okumutendereza n’okumusuuta.\nAtê kati obwoononefu bw’omuntu buva wa?\nBuva mu kugwa n’obutawulira bw’abazadde baffe abaasookera-ddala, Adamu ne Kaawa, mu Nnimiro eri; embeera yaffe eya bulijjo kyeyava eyonoonekera-ddala, nga okuva mu lubuto ne mu kuzâlibwa tuli mu kibi.\nKwekugamba tuli boononefu nnyo nti tetusobola kukola kalungi konna-konna, era nti twettanira bibi byokka?\nMazima-ddala bwe tuli; okujjako nga Mwoyo-Mutukuvu atuzizza bujjâ.\nOlwo Katonda abeera tatulyaazamanyiz’za, okutulagira byetutasobola kutuukiriza mu mbeera yaffe eno?\nNedda n’akatono; kubanga Katonda yatonda omuntu nga asobola bulungi okubituukiriza byonnâ; naye omuntu ye-kennyini yejjako n’abazzukulu bê ebirabo bino, sitâni bwe yamusigula, nnyini naye n’ajeema.\nKatonda anaalekayo-bulesi, n’atabonereza buno obujeemu n’emputtû?\nNedda n’akatono; era obujeemu obwasooka n’ebibî byaffe ebirala bimunyiiza nnyo; era aja kubibonereza mu biseera bino era ne mu kiseera kiri ekyolubeerera, era yayogera dda: “Omuntu yenna atagoberere-nga byonna-byonna ebiwandiikiddwa mu kitabo ky’amateeka, okubituukiriza-nga, akolimiddwa.”\nNaye ate Katonda ssi wa kisa?\nKatonda wa kisa, naye Katonda era wa bwenkanya; n’olwekyo obwenkanya bwê bugamba nti okuzza omusango ku bukulu bwa Katonda obutenkanika kuteekwa okubonerezebwa n’ekibonerezo ekijyâ mu musango ogwo, kwekugamba, ekibonerezo ekyolubeerera mu mubiri ne mu mwoyo.\nKale nno, oba nga Katonda bweyasala omusango mu butuukirivu twasalibwa gwa kibonerezo kya lubeererâ, tewali ngeri jetusobola kuwona kibonerezo ekyo, ne tulyoka tuddibwamu?\nObwenkanya bwa Katonda bulina okutuukirizibwa; n’olw’ekyo omusango gulina okusasulwa, oba nga ffé tusasudde, oba nga waliwo atusasulidde.\nAte ffe-kenyini, tusobola okugusasula?\nNedda n’akamu; ate nga buli lunaku omusago tugwongerako-bwongezi.\nWaliwo wonnâ ekitonde-obutonde kyonnâ ekisobola okutusasulirako?\nTewali; kubanga okusooka Katonda tajja kubonereza kitonde kilala ku lw’omusango omuntu gwe yazza; ate tewali na kitonde-butonde kisobola kwesimba mu busungu Katonda bw’asunguwalirâ ekibi, mbu kilyoke kiwonye ebilala obusungu obwo.\nOmutabaganya wa ngeri ki gwe tulina okunoonya?\nAlina okubeera nga muntu-ddala, ate nga mutuukirivu-ddala; ate nga asinga ebitonde byonnâ amânyi; kwekugamba, ng’era Katonda-ddala.\nLwaki alina okubêra omuntu-ddala, ate nga mutuukirivu-ddala?\nKubanga obwenkanya bwa Katonda bugamba nti obutonde bw’omuntu obwazza omusango bwebulina okusasula omusango ogwo; ate abanjibwâ tasobola kusasulira balala.